ועדת הכספים, כנסת 25, פרוטוקול מספר 318, 2024-02-12 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  אני מקדם בברכה את שר האוצר בצלאל סמוטריץ'

משה גפני:  אני מבקש להודות לקדוש ברוך, להודות לחיילים האמיצים ששחררו את פרננדו מרמן ואת לואיס הרו שחזרו בשלום

משה גפני:  אנחנו מתפללים שכולם יחזרו הביתה בריאים ושלמים

משה גפני:  זה יום עצוב על נפילתם של שני חיילים וגם יום שמח על חזרתם של שני החטופים בריאים ושלמים

משה גפני:  יש כמה שביקשו רשות דיבור

משה גפני:  ניצן איתן, בקשה

ניצן איתן: תודה רבה על הבמה

ניצן איתן:  זו פעם ראשונה שלי בחדר הזה, במשכן

ניצן איתן:  אני אחיו הגדול של סמל ראשון גלעד ניצן שנהרג לפני שלושה חודשים, בי"ט חשון-3 בנובמבר, בעזה

ניצן איתן:  אני מגיע לכאן בשליחותו ובשליחותם של כל הנופלים מטעם פורום הגבורה

ניצן איתן:  לפני חודשיים נולדה לנו בת, קצת אחרי ה-30 של אחי, וקראנו לה גילי

ניצן איתן:  בחרנו לקחת את אותו כאב, את אותו מקום ומעבר לזה שהחלטנו לקרוא לה על שמו של אחי, גם להסתכל קדימה ולהביט הלאה, לצוות אותה לשמחה תמידית, כי כך גם היה אח שלי שנולד בשנת 2002, בשנה של אינתיפאדה, בשנה קשה

ניצן איתן:  ההורים שלי לא לקחו את השם למקום של קדרות, הם לקחו את זה למקום של עתיד

ניצן איתן:  קראו לו גלעד נחמיה, שמחה תמידית שתנחם אותנו

ניצן איתן:  אני עומד כאן ואומר שכולנו חווינו פה איזה שהוא משבר, כולנו היינו כאן בכאב כזה או אחר

ניצן איתן:  אני מאמין שכחברי כנסת אתם מרגישים את כל גודל האחריות בתור נבחרי ציבור

ניצן איתן:  הכאב הזה שקרה לנו בשמחת תורה, ב-7 לאוקטובר, זה משהו בלתי ניתן לתאר

ניצן איתן:  מה אנחנו עושים הלאה כדי להמשיך, כדי לא לעצור ולא לשקוע בכאב הזה? אני כאן כדי לזעוק את הזעקה של הנופלים, להגיד לכם להמשיך הלאה לניצחון, לא לעצור

ניצן איתן:  הצבנו מטרות בתחילת המלחמה, צריך לעמוד בהן

ניצן איתן:  צריך להשמיד את כל חמאס, שלא יישאר זכר לדבר הזה, לא גרגיר של גדוד, של מחלקה, של כיתה

ניצן איתן:  אין מצב שהדבר הזה נשאר, אין מצב שיהיה זכר ומישהו יגיד את השם הזה על דל שפתיו

ניצן איתן:  צריך להשמיד את כלל חמאס ולהשיב את כל החטופים

משה גפני: תודה רבה

משה גפני:  מירב לשם גונן, בקשה

מירב לשם גונן: תודה ליושב ראש הוועדה ולכל הנוכחים

מירב לשם גונן:  ועדה באמת חשובה מאוד היום

מירב לשם גונן:  זכיתי לשבת ליד איתן שיושב לזכר אחיו גלעד ז"ל

מירב לשם גונן:  הלב שלי איתו, הלב שלנו כולו עם הנופלים ועם הנופלים מהלילה האחרון

מירב לשם גונן:  אמנם יש שמחה קטנה לעם ישראל עם שני החטופים שחזרו בחיים, אבל יש לנו כאב גדול על המצטרפים למשפחת השכול

מירב לשם גונן:  כולנו מבינים שכעם ישראל וכעם יהודי אנחנו מחוברים בעבותות, אנחנו מחוברים בעבותות לחיים כדי להשיג את יתר המטרות שלנו

מירב לשם גונן:  אנחנו יודעים כולנו שהניצחון הגדול יהיה השבת החטופים ומיטוט החמאס

מירב לשם גונן:  מיטוט החמאס הוא אחד הדברים החשובים ביותר שאנחנו עושים כדי שאנחנו, היהודים, נוכל להמשיך לחיות פה, בתוך ישראל, אבל לשם כך אנחנו צריכים את החיים שימשיכו לפעום בתוכנו

מירב לשם גונן:  כאימא לרומי גונן קמתי לבוקר מעורב ברמות שאני לא יודעת להסביר לכם

מירב לשם גונן:  אבא של רומי כתב בקבוצה המשותפת שלנו: "שוחררו שני חטופים, רוני לא ביניהם"

מירב לשם גונן:  אני חושבת שזה המשפט שהצליח לכלול בתוכו את השמחה הענקית על שניים שחזרו בחיים ואת הכאב והתסכול העצום על שהבת שלי והרבה מאוד אנשים שעדיין בחיים נמצאים שם

מירב לשם גונן:  אחד הדברים שאני הכי גאה בהם במדינת ישראל זו החוכמה שלנו, הצדק המאוד מפותח שלנו שיודע לפעול בחוכמה

מירב לשם גונן:  אני שמחה על זה שאנחנו מנצלים את ההזדמנות הצבאית יחד עם ההזדמנות הדיפלומטית והמדינית כדי להביא את כולם, את כל מי שעדיין בחיים ומי שלא למדינת ישראל

מירב לשם גונן:  אני מבקשת ממדינת ישראל לנצל כל הזדמנות צבאית, מדינית או דיפלומטית

מירב לשם גונן:  תודה לכם

משה גפני: תודה רבה

משה גפני:  גיל דיקמן, בקשה

גיל דיקמן: אני בן דוד של כרמל גת שנחטפה לעזה

גיל דיקמן:  הבוקר הזה הוא בוקר של ניצחון, אבל הניצחון המוחלט יהיה כשכל החטופים יהיו בבית

גיל דיקמן:  אנחנו רוצים להגיד תודה גדולה לכל מי שהשתתף במבצע הזה, למי שסיכן את עצמו, למי שתכנן את המבצע, לכל זרועות הביטחון, לממשלה שאפשרה את הדבר הזה

גיל דיקמן:  אני רוצה להודות לך, אדוני שר האוצר, על זה שהצבעת בעד העסקה הקודמת שהחזירה חטופים הביתה, החזירה תינוקות, נשים וילדים

גיל דיקמן:  אני רוצה להודות לך באופן מיוחד, כי נכנסת בדעה אחת ויצאת בדעה אחרת

גיל דיקמן:  אנחנו נחזיר את כל החטופים רק ביחד, רק בשילוב של כל המאמצים, רק אם במשותף נעשה את מה שצריך

גיל דיקמן:  בעסקה יגיעו הרוב המוחלט של החטופים בחיים

גיל דיקמן:  ללואיס יש יום הולדת ב-25 בפברואר

גיל דיקמן:  לא האמנו שנחגוג אותו כולם ביחד

גיל דיקמן:  כבר חלמנו שנכין בשבילו פיצה

גיל דיקמן:  לא העזנו להעלות על הדעת שהוא  יוכל להכין את הפיצות האלו בעצמו

גיל דיקמן:  הלוואי שב-25 בפברואר, ביום ההולדת שלו, נוכל לזכות לחגוג כולם ביחד עם כל החטופים והמשפחות שלהם ולחבק ביחד את כל אלה שאיבדו את קרוביהם, זה יהיה ניצחון מוחלט

משה גפני: תודה רבה

משה גפני:  צביקה מור, בקשה

צביקה ניר: תודה על זכות הדיבור

צביקה ניר:  אני אבא של איתן מור שהציל רבים מאוד בשמחת תורה, הציל ממש ממוות עשרות אנשים ואז נחטף לעזה

צביקה ניר:  אנחנו רוצים להודות לראש הממשלה, לקבינט המלחמה, לכוחות צה"ל, לכוחות הביטחון על האומץ, על ההחלטה, וכמובן להודות לקדוש ברוך הוא על ההצלחה של המבצע המורכב הזה והבלתי יאומן שאי אפשר לדמיין

צביקה ניר:  אנחנו שמחים מאוד בשחרורם של פרננדו ושל לואיס היקרים, מחבקים את המשפחות שלהם, ומחכים ליתר החטופים שישובו אלינו הביתה חיים, בריאים ושלמים

צביקה ניר:       אני רוצה לקרוא מאחד מתוך 14 הספרים של הרמב"ם

צביקה ניר:  הוא הראשון שכתב לנו את כל ההלכות שאנחנו זקוקים להן בחיים – החל מאמונות ודעות, עד להלכות, מלכים ומלחמות

צביקה ניר:  הלכות פדיון שבויים נמצאות בהלכות מתנות עניים, בהלכות צדקה

צביקה ניר:  הרמב"ם כותב: "פדיון שבויים קודם לפרנסת עניים ולכסותן, ואין לך מצווה גדולה כפדיון שבויים שהשבוי הרי הוא בכלל הרעבים והצמאים והערומים ועומד בסכנת נפשות

צביקה ניר:  והמעלים עיניו מפדיונו, הרי זה עובר על לא "תאמץ את לבבך ולא תקפוץ את ידיך", ועל "לא תעמוד על דם רעך"

צביקה ניר:  ואין לך מצווה רבה כפדיון שבויים"

צביקה ניר:  הרמב"ם כותב את הדין של פדיון שבויים בהלכות צדקה - אנחנו עסוקים בדיני מלחמה

צביקה ניר:  הרמב"ם לא מתמודד עם אויבים של מדינה, הוא מתמודד עם מצב שבו חטפו יהודים כדי לקחת עבורם כופר, כדי לקחת עבורם כסף, וכאן יש את הסייג שאומר: "אין פודין את השבויים ביתר על דמיהן מפני תיקון העולם שלא יהיו האויבים רודפים אחריהם לשבותם"

צביקה ניר:  זאת אומרת, לא פודים אותם כדי שלא יהיו לנו אחר כך צרות

צביקה ניר:  ההתחשבות בעתיד היא חלק מהמצווה, היא כדי שלא נשלם אחר כך מחירים יקרים

צביקה ניר:  כאשר אנחנו מדברים על דיני מלחמה הדין שונה לחלוטין, כי הכל תלוי במה מחזק את המלחמה ומה מחליש את המלחמה

צביקה ניר:  אין לי שום ספק שהשבת החטופים כולם תחזק את המלחמה

צביקה ניר:  כשכל החטופים ישובו אלינו יהיה בארץ כזה ששון ושמחה, כזה יום חג, אבל מיטוט החמאס הוא זה שישיב לנו את החטופים

משה גפני: תודה רבה

משה גפני:  אנחנו עוברים לנושא על סדר היום

משה גפני:  שר האוצר, לפי התכנית, יציג את התקציב הנוסף לשנת הכספים 2024 -התשפ"ד

משה גפני:  אדוני שר האוצר, בבקשה

בצלאל סמוטריץ': אדוני היושב ראש, לא קל לכולנו, זה בוקר של רגשות מעורבים

בצלאל סמוטריץ':  יש מצד אחד שמחה בכך שהלוחמים של שב"כ, ימ"מ, צה"ל והמפקדים זוקפים לכולנו את הכבוד הלאומי והגאווה הלאומית ביכולות המודיעיניות והמבצעיות הכל כך טובות, בדבקות במטרה, בעובדה שאנחנו נלך עד סוף העולם ולא נחסוך אף מאמץ להציל כל יהודי שנמצא בצרה, ומצד שני, התבשרנו הבוקר על נפילתם של שני לוחמים גיבורים ממגלן והחטופים שעדיין נשארו בשבי שגם אליהם צריך להגיע ולהחזיר הביתה

בצלאל סמוטריץ':  באמת בוקר מורכב, כמו החיים של כולנו מאז שמחת תורה, כשבעניין הזה אין קואליציה ואופוזיציה, אין ימין ושמאל

בצלאל סמוטריץ':  כולנו חווים את הטלטלה הזאת שיש בה הרבה כאב והמון המון עוצמה וגאווה

בצלאל סמוטריץ':  העם הזה מגלה בעצמו כוחות שכמעט שכחנו שיש בו

בצלאל סמוטריץ':       זה לא סוד שאנחנו שמים את המילואימניקים במרכז, שאנחנו מבינים שהלוחמים והמפקדים בסדיר, במילואים, עם הנחישות, עם העוצמה, עם האמונה, עם הלכידות, עם העורף והגב שהם מקבלים מהמשפחות, זה משהו שנושא עבור כולנו רוח ישראלית כל כך גדולה, כל כך יפה, ואתם תראו שזה נמצא פה בתקציב

בצלאל סמוטריץ':  אמרתי כשהייתי בדיון קודם שהתשעה מיליארד שקלים שתקענו באדמה זה הבסיס שסביבו מסתובב כל התקציב הזה

בצלאל סמוטריץ':  בכל מה שנוגע למילואימניקים לא נחסוך, כמה שיעלה יעלה

בצלאל סמוטריץ':  אמרתי כמה וכמה פעמים שבלי ביטחון לא תהיה כלכלה ובלי ניצחון לא יהיה ביטחון

בצלאל סמוטריץ':  אנחנו בשביל כלכלה צריכים ביטחון ובשביל ביטחון צריכים ניצחון, כשאת הניצחון מביאים לנו הלוחמים הגיבורים, המפקדים הגיבורים

בצלאל סמוטריץ':  את הניצחון מביא החוסן הלאומי של העורף האזרחי במדינת ישראל שבאמת מגלה יכולת עמידות

בצלאל סמוטריץ':  אנחנו רואים בחומרים המודיעיניים כמה סינוואר הופתע מזה, כמה הוא היה בטוח שהחברה הישראלית לא מסוגלת לשלם מחירים יותר

בצלאל סמוטריץ':  אנחנו מצליחים להקרין החוצה כל כך הרבה עוצמות לאומיות בזכות האחדות שמפעמת בחברה הישראלית ומפעמת אצל הלוחמים, אצל המשפחות, בבית הזה, וזו הציפייה שלי מכולם בדיון הזה

בצלאל סמוטריץ':  זה בסדר שיש ויכוחים, שיש קואליציה ואופוזיציה, כי בסוף תקציב זה הרבה סדרי עדיפויות, אבל מאוד חשוב לי שהדיונים פה יהיו דיונים של אחדות

בצלאל סמוטריץ':  אנחנו באים להקשיב וגם באופן טבעי אפשר לשנות כי אני לא חושב שכל השכל נמצא אצלנו במשרד האוצר, בממשלה

בצלאל סמוטריץ':  אם ייאמרו כאן הערות טובות וחשובות, נקשיב להן, נפנים אותן, נשתדל לבוא לקראת כמה שאפשר

בצלאל סמוטריץ':  אני חושב שעם ישראל מצפה מאיתנו לאחדות, כי האויבים שלנו מופתעים ממנה, נחלשים ממנה, וזה מקרב את הניצחון

בצלאל סמוטריץ':  היכולת שלנו לעמוד מול לחצים בינלאומיים לא פשוטים בתקופה הזאת נשענת הרבה על הביחד שלנו, כאשר הביחד לא מבטל מחלוקות, הביחד לא שולל את הלגיטימציה של ויכוח שצריך להיות כי ככה זה בכנסת, ככה זה בוועדה כאן, והייתי פה הרבה שנים, אבל צריך לעשות את זה אחרת בבוקר הזה ובכלל

בצלאל סמוטריץ':      	היו לי שלושה אתגרים בהנחת התקציב הזה

בצלאל סמוטריץ':  האתגר הראשון זה לספק את כל צורכי המלחמה בחזית ובעורף

בצלאל סמוטריץ':  כששמנו את התקציב המתוקן ל-2023, באתי ואמרתי שאני הולך על מדיניות אזרחית וכלכלית מרחיבה כי אני חושב שזה קריטי לחוסן הלאומי ולניצחון

בצלאל סמוטריץ':  המלחמה הזאת התחילה במשבר אמון מאוד גדול, וזו הייתה חומת הביצורים הראשונה של המדינה אל מול אזרחיה במובן הפשוט של הקיום, של החיים הפיזיים

בצלאל סמוטריץ':  מכיוון שלא היינו עשרות שעות כשאנשים היו בממ"דים עם הילדים והם נשחטו, נטבחו ונרצחו, אנחנו צריכים לבנות את חומת הביצורים השנייה, הכלכלית, כדי לשדר חזרה ביטחון לעם ישראל, וזה נכון לניצולים, למפונים, לתושבי הדרום והצפון, למילואימניקים, לחברה הישראלית כולה, לבעלי העסקים

בצלאל סמוטריץ':  אפשר רגע להישען אחורה כי יש מי שמחזיק אותך

בצלאל סמוטריץ':  אתם תראו בתקציב תוספות של עשרות מיליארדים לביטחון, ולא שמנו מגבלות בהקשר הזה

בצלאל סמוטריץ':  כשמסתכלים קדימה צריך להיכנס לשיח של סדרי עדיפויות, לא רק של צרכים, לכן אני מתעקש על אותה הקמת ועדה ציבורית שתבחן את תפיסת הביטחון, את תרחישי הייחוס, האיומים, המענה, ותוודא שבניין הכוח וההצטיידות מתאימים לזה, שאנחנו מבצעים צעדי התייעלות

בצלאל סמוטריץ':  בשלב הראשון אנחנו מזרימים כסף למלחמה, למכונת המלחמה, כי על זה בנוי הקיום שלנו והניצחון שלנו

בצלאל סמוטריץ':  יש תקציבים גם לביטחון האישי, למשרד לביטחון לאומי, ויש הרבה תקציבים אזרחיים - לחינוך, לרווחה, לבריאות, לטיפול בכל הסקטורים שדרושים עכשיו לשיקום חבל התקומה של העוטף ושל הצפון

בצלאל סמוטריץ':  שמרנו לזה הרבה כסף

בצלאל סמוטריץ':  אנחנו מבינים שזה חלק מהניצחון שלנו, שהחבלים האלה יצטרכו להכפיל ולשלש את עצמם בשנים הקרובות כי נצטרך לייצר שם תנופת פיתוח גדולה

בצלאל סמוטריץ':  זה חלק שהתקציב בו גדל

בצלאל סמוטריץ':  אגב, התקציב גדל גם במנועי צמיחה – נדל"ן, הייטק, שילוב חרדים בשוק התעסוקה

בצלאל סמוטריץ':  שמנו שם הרבה כסף, למרות שהתקציב לדברים שהם כאילו לא קשורים למלחמה במגמת התכנסות

בצלאל סמוטריץ':       	האתגר השני הוא לעשות את כל מה שאמרתי עכשיו באחריות פיסקאלית, כי אין ארוחות חינם, כי יש את היום שאחרי וכל מה שמוציאים היום צריך לשלם מחר

בצלאל סמוטריץ':  אתם תראו שביצענו צעדי התכנסות גם בתקציב הנוכחי שעומד בפניכם עכשיו, אותו תקציב מתקן של 2024, ואני חושב שעוד יותר חשוב מזה זה הצעדים שאנחנו עושים היום שישפיעו על התקציבים הבאים, מ-2025 והלאה

בצלאל סמוטריץ':  זה משקף, מסמן לשווקים ולציבור אחריות בהבנה של החולי, בהבנה שיש מלחמה שיש לה השפעות על הכלכלה

בצלאל סמוטריץ':  יש צרכים שאנחנו צריכים לתת להם מענה, אבל אנחנו צריכים למצוא את האיזונים הנכונים ולעשות את זה באחריות פיסקאלית

בצלאל סמוטריץ':      	האתגר השלישי והלא פחות חשוב זה לעשות את זה באחדות, ואני מאמין בזה לא כאמירה מהשפה אל החוץ

בצלאל סמוטריץ':  תמיד התקציב הוא דבר ששנוי במחלוקת כיוון שהוא משקף סולם עדיפויות

בצלאל סמוטריץ':  אף פעם אין כסף להכל, השמיכה קצרה

בצלאל סמוטריץ':  אם אני אתן לכל 120 חברי הכנסת טבלה עם סעיפי התקציב, אשאל אותם איפה לקצץ ואז אאסוף את הדפים האלה בעילום שם, סביר להניח שנדע מאיזה צד של המפה הפוליטית הגיע כל דף

בצלאל סמוטריץ':  זה טבעי, זה בסדר, ככה זה בדמוקרטיה שיש תפיסות שונות, ערכים שונים, סדר עדיפויות שונה

בצלאל סמוטריץ':  בדרך כלל קואליציה מביאה את סדר העדיפויות שלה, של בוחריה

בצלאל סמוטריץ':  סביר להניח שאם הייתי מקצץ איפה שלדעתי פחות חשוב זה היה לי קל, וסביר להניח שאם הייתי נותן למחנה השני לקצץ איפה שפחות חשוב זה גם היה קל, אבל אמרתי שאני בשום פנים ואופן לא עושה את זה במלחמה

בצלאל סמוטריץ':  כשסינוואר יושב בבונקר הוא רק רואה טלוויזיה, אין לו משהו אחר

בצלאל סמוטריץ':  כשהוא רואה אותנו חזקים, נחושים, מלוכדים, שאי אפשר להכניס סיכה בינינו, הוא מתייאש, הוא נשבר, והוא גם יחזיר את החטופים וייכנע

בצלאל סמוטריץ':  אם חס וחלילה הוא מוצא בנו בקיעים, הוא יתחזק, הוא ישאב מזה עידוד, הוא יתבצר בעמדתו

בצלאל סמוטריץ':  אני רוצה שהנטל הזה יתחלק כמו טל, בצורה שווה על כולם, כאשר מצד אחד כולם נכנסים מתחת האלונקה, מצד שני אף אחד לא מרגיש שחרב עליו עולמו, אף אחד לא מרגיש שנכנסנו לפרה הקדושה שלו ושחטנו לו אותה

בצלאל סמוטריץ':        אני שר האוצר של כולם תמיד - עוד יותר במלחמה, ואנחנו ממשלה של כולם תמיד - עוד יותר במלחמה

בצלאל סמוטריץ':  אני יודע, ואני לא חדש פה, שיהיו פה כאלה שיצעקו על תקציב הישיבות, שיהיו פה כאלה שיצעקו על תקציב התאגיד, שיהיו פה כאלה שיצעקו למה לא קיצצתי בהבימה וכאלה שיצעקו למה לא קיצצתי בהתנחלויות, אבל אני לא אכנס לזה

בצלאל סמוטריץ':  לא תצליחו לגרור אותי למלחמות האלו

בצלאל סמוטריץ':  אין קיצוץ בדברים לא חשובים כי הכל חשוב, אבל יש חשוב יותר

בצלאל סמוטריץ':  החשוב יותר דורש שינוי סדרי עדיפויות, דורש הוספות תקציביות, דורש קיצוצים כואבים שכל המשרדים חווים אותם, שכל הסקטורים חווים אותם, שכל תחומי הפעילויות חווים אותם

בצלאל סמוטריץ':  השתדלתי שזה יהיה מאוזן

בצלאל סמוטריץ':  אותו דבר גם בצד ההכנסה, כי יש מלחמה שעולה וצריך לשלם אותה

בצלאל סמוטריץ':  לא הלכנו למקורות ספציפיים קלים, לא פגענו בשכבות אוכלוסייה מסוימות יותר מאשר באחרות, השתדלנו כמה שרק אפשר לעשות את זה רחב, ואני חושב שהצלחנו

בצלאל סמוטריץ':  עוד פעם, זה יותר קשה, זה לקח יותר זמן, וגם איחרנו בהגשה שאני לא מקל בזה ראש

בצלאל סמוטריץ':  זה לא סוד, הייעוץ המשפטי של הכנסת ואני חשבנו שצריך לבוא ולקבל הארכת מועדים בחקיקה

בצלאל סמוטריץ':  אצלי במשרד אסי הכין כבר הצעה כזאת, אבל היועצת המשפטית לממשלה חשבה שזה לא נכון

בצלאל סמוטריץ':  האיחור היה כי חיפשנו איך להצליח לייצר את ההתכנסות, איך לנהוג באחריות בפרמננטי, בבסיס, בדברים שילוו אותנו קדימה, לא ללכת למקומות הקלים

בצלאל סמוטריץ':        	אני חושב שהבסיס של התקציב שאנחנו דנים בו עכשיו היה טוב כשהעברנו אותו בכנסת בסוף מאי

בצלאל סמוטריץ':  הוא היה תקציב מוטה תשתיות וצמיחה והרכב ההוצאה הציבורית שלו בסך הכל היה טוב למרות אילוצים פוליטיים, אבל ככה זה בדמוקרטיה, בכל ממשלה, בכל קואליציה

בצלאל סמוטריץ':  הרוב המוחלט של התקציב היה במקומות הנכונים

בצלאל סמוטריץ':  אנחנו עכשיו עושים תיקון

בצלאל סמוטריץ':  כמו שאמרתי, התיקון הזה נותן את הרוח הגבית המלאה למלחמה על כל צרכיה, כולל הצרכים האזרחיים באותה מדיניות מרחיבה

בצלאל סמוטריץ':  כמו שאמרתי, הוא משתדל לשמור על האחדות הלאומית שלנו וכמה שרק אפשר להימנע מדריכה על מוקשים שפוצצו כאן את כולנו

בצלאל סמוטריץ':  אנחנו עכשיו באותה סירה, באותו מאמץ מלחמתי, נלחמים יחד קואליציה ואופוזיציה מול הנאצים האלה של דאעש-חמאס בעזה

בצלאל סמוטריץ':  זאת מלחמה צבאית ומלחמה כלכלית

בצלאל סמוטריץ':  האתגר הכלכלי הוא שני בחשיבותו לאתגר הביטחוני, אבל כלכלה וביטחון הולכים יחד

בצלאל סמוטריץ':  כלכלה חזקה יודעת לתמוך את צורכי הביטחון, וביטחון חזק הוא מנוע לכלכלה

בצלאל סמוטריץ':  אני מבקש ומתחנן שנעשה את המלחמה הזאת יחד

בצלאל סמוטריץ':  אתם מכירים אותי, אני קשוב

בצלאל סמוטריץ':  אני כבר אומר לכם פה, לא יהיה קיצוץ בתנועות הנוער, נשלים אותו, זה נכון ואמיתי

ולדימיר בליאק: אז למה שמת?     

בצלאל סמוטריץ': בסוגריים

בצלאל סמוטריץ':  ולדי, אל תיכנס איתי להתנצחות

בצלאל סמוטריץ':  לא אני זה שתקפתי פה כספים קואליציוניים, זה אתם

ולדימיר בליאק: שאלתי למה זה הופיע בתקציב

נאור שירי: למה תנועות הנוער צריכות להיות בכספים קואליציוניים?     

בצלאל סמוטריץ': שאלה מצוינת

בצלאל סמוטריץ':  אני בעד שתנועות הנוער, שהשירות הלאומי, שהמכינות הקדם הצבאיות, שקבוצות המשימה וכפרי הסטודנטים לא יהיו בכספים קואליציוניים

בצלאל סמוטריץ':  אני בעד שלא יהיו כספים קואליציוניים בכלל

מיכל מרים וולדיגר: הצענו את זה, אבל זה לא התקבל

בצלאל סמוטריץ': אין תקציב סוג א' וסוג ב'

בצלאל סמוטריץ':  יש סדר עדיפויות שמביאה הממשלה לכנסת ודנים בו פה

בצלאל סמוטריץ':  ביקשתי מיושב ראש הוועדה לחוקק את זה כבר לפני חודשיים

משה גפני: אני אשם בסוף?     

בצלאל סמוטריץ': חס וחלילה, אתה לא אשם

בצלאל סמוטריץ':  זה יהיה

בצלאל סמוטריץ':  מה שלא נכנס עד עכשיו ייכנס בדפי ההחלפה ובחוברת הכחולה

בצלאל סמוטריץ':  בהחלטת הממשלה העברנו סעיף שמקים אצלנו צוות - אנחנו נגבש קריטריונים בעניין הזה

בצלאל סמוטריץ':  היה קיצוץ רוחבי שמצא את עצמו במקומות הלא נכונים - אנחנו נדע להשלים אותו, זה נכון וחשוב

בצלאל סמוטריץ':  פנו אלי כולם ובצדק כדי לבטל אותו

בצלאל סמוטריץ':  קיבלתי פניות על גבעת התחמושת, אבל שם הבעיה היא פחות כסף

בצלאל סמוטריץ':  נפתור גם את זה

בצלאל סמוטריץ':  אין קואליציה ואופוזיציה בדברים מוסכמים

בצלאל סמוטריץ':  איפה שיש דברים לא מוסכמים זה לגיטימי, אבל נעשה את זה מכובד, נעשה את זה ענייני

בצלאל סמוטריץ':  אני מכיר את היושב ראש שנים, הוא יודע לתת מקום לכולם, הוא יודע לבוא אלי ולהגיד לי: שר האוצר, בוא נחפש פה איזו פשרה, בוא נחפש פה איזה פתרון כדי שכולם ירגישו שותפים, שכולם ירגישו שהם חלק, שכולם ירגישו שהם משפיעים

בצלאל סמוטריץ':  כשהייתי באופוזיציה בקדנציה הקודמת וישב כאן אלכס קושניר היינו חלק, השפענו, הקשיבו לנו, נתנו לנו תחושה שאנחנו שותפים

בצלאל סמוטריץ':  זה בטח צריך להיות במלחמה

בצלאל סמוטריץ':  אנחנו במלחמה משותפת מול אויב משותף

בצלאל סמוטריץ':  אפשר להעביר את התקציב הזה פה אחד

בצלאל סמוטריץ':  אם זה יחייב אותנו לשינויים, נעשה שינויים

בצלאל סמוטריץ':  תודה שנתתם לי לומר את דברי הפתיחה

בצלאל סמוטריץ':  אני מבקש שכל הדיון יהיה באווירה הזאת

בצלאל סמוטריץ':  אני פה כמה שצריך, גם אם אצטרך להאריך יותר ממה שתכננתי

משה גפני: תודה רבה, אדוני השר

משה גפני:  אורית, בקשה

אורית פרקש הכהן: תודה רבה, אדוני השר, שהגעת לדיון

אורית פרקש הכהן:  מאוד חשוב לנו, בניגוד לדיון הקודם, שתישאר לשמוע את ההערות שלנו

אורית פרקש הכהן:  אני חייבת להגיד דברים גם אם הם לא ינעמו לך לאוזן, כי אני באמת חושבת כמוך שאין פה קואליציה ואופוזיציה

אורית פרקש הכהן:  בעיני מעולם לא היה פער כל כך גדול בין הדיבורים לבין המעשים בהתנהלות הכלכלית של צמרת מדינת ישראל

אורית פרקש הכהן:  כל פעם אני שומעת את המילים "יחד ננצח", אבל התקציב הזה הוא לא יחד ננצח

אורית פרקש הכהן:  שבוע אחרי הטבח התייצבת בפני הציבור במדינת ישראל ואמרת, "נכשלנו, נשנה את סדרי העדיפויות, אני נותן לכם התחייבות שב-2024 לא נעבור 5% גירעון", והנה אנחנו כאן צפויים לאשר בימים הקרובים תקציב מלא בגזירות, בלי שינוי באמת כואב של סדרי עדיפויות, בלי מסר של דוגמה אישית או ערבות הדדית, ועם גירעון הרבה יותר עמוק ממה שהבטחת

אורית פרקש הכהן:  לא בכדי חברות הדירוג בסוף השבוע האחרון הביעו חוסר אמון בתפקוד ובניהול הכלכלי של הצמרת של מדינת ישראל ואחרי 36 שנה החליטו החלטה כבדה, כלומר הורידו גם את הדירוג וגם את אופק הדירוג

אורית פרקש הכהן:       אני רוצה לומר מה אני חושבת שהמדינה, הממשלה, שר אוצר וראש ממשלה אמורים לעשות במצב כל כך מאתגר

אורית פרקש הכהן:  זה לא כמו שאמרת בזלזול, אדוני שר האוצר, שחמישה או שישה כלכלנים בניו-יורק מחלקים לנו ציונים, וזה לא נכון שאין קשר בין הורדת הדירוג הזה לבין הכלכלה

אורית פרקש הכהן:  לא רק שההתקוטטות של שר האוצר עם חברות הדירוג לא מוסיפות כבוד, גם כרגע אנחנו נמצאים במעקב שלילי

אורית פרקש הכהן:  עדיף לעשות וקצת פחות לדבר

אורית פרקש הכהן:       הייתי מציעה לך, אדוני השר, לקחת לתשומת ליבך כמה דברים שעוד לא מאוחר לתקן

אורית פרקש הכהן:  קודם כל, תקן את התקציב הזה

אורית פרקש הכהן:  הנתונים שלי מראים, ואני יכולה להגיש לך את החישוב, שמתוך 13

אורית פרקש הכהן: 6 מיליארד שקלים כספים קואליציוניים נשארו 10

אורית פרקש הכהן: 5 מיליארדים שקלים

אורית פרקש הכהן:  רק 3 מיליארד קוצצו, וזה בימים של מלחמה

בצלאל סמוטריץ':   13 מיליארד כספים קואליציוניים השנה?     

אורית פרקש הכהן: הכל ביחד

אורית פרקש הכהן:  תראה, הפיצול בין 2023 ל-2024 לא מעניין אותי

בצלאל סמוטריץ': זה כולל בל”ם, כולל בריאות, כולל הכל

אורית פרקש הכהן: בסוף זה שק אחד של כסף

אורית פרקש הכהן:  החלטתם לפצל ולהתיש את כל המערכת בשני תקציבים משיקולים של קצבאות אברכים ואחרים

אורית פרקש הכהן:  בסוף זו קופה שהיינו צריכים לטפל בה בזמן מלחמה

אורית פרקש הכהן:  קיצצו רק שלושה מיליארד שקלים מתוך כמעט 14

אורית פרקש הכהן:       אתה מדבר הרבה על החשיבות לדאוג למילואימניקים, ואני מכבדת את זה, אבל יש לנו בדיקה שמראה שהחוליה שנופלת למרות התכניות הרבות בין הכיסאות זה מילואימניקים שהם בעלי עסקים עצמאים

אורית פרקש הכהן:  לגביהם אין טיפול נאות

אורית פרקש הכהן:  אני לא רוצה להרחיב בעניין כי אני באמת רוצה להשאיר את הדיון ענייני למרות הביקורת הקשה, אבל אני מבקשת שזה יעבור למנכ"ל ונטפל בזה

אורית פרקש הכהן:      במקביל לשינוי הפרמננטי בהוצאות הביטחון מקדמת הממשלה, לבקשת מערכת הביטחון, חוק גיוס ומילואים מתוקן

אורית פרקש הכהן:  מדובר על הגדלת השירות הסדיר, מדובר על יותר מהכפלה של ימי המילואים וכמות המילואים למגזר במדינת ישראל שעובד, שמשרת, שמשלם מיסים

אורית פרקש הכהן:  אני במקומך, אדוני שר האוצר, ממש מבקשת, ממש מתחננת להתניע עבודה כלכלית, שאגף התקציבים באוצר יראה לכולנו מה המחיר הכלכלי שתשלם מדינת ישראל על חוק הגיוס והמילואים הזה

אורית פרקש הכהן:  אני חושבת שהדבר הזה צריך לעבור לדיון בוועדת הכספים

אורית פרקש הכהן:  צריך לבדוק האם יש חלופות אחרות, כאשר בחלופות האחרות אני מדברת על אוכלוסיות שלא משרתות בכלל

אורית פרקש הכהן:  זה יהיה שינוי סדרי העדיפויות

אורית פרקש הכהן:  וגם לזה רמזה חברת מודי'ס כשהיא אמרה שבמדינת ישראל יש סיכון תעסוקתי ודמוגרפי שאיננו מטופל

אורית פרקש הכהן:  מה יותר רלוונטי בימי מלחמה מאשר לעשות עבודה כלכלית כדי שהממשלה תקבל החלטה מושכלת על איך תיראה החברה שלנו? ואני לא מדברת על הנושא המוסרי

אורית פרקש הכהן:  אתה יודע היטב שזה לא עניין של מגזר, אתה יודע היטב כמה הציונות הדתית, הקיבוצים, האנשים מהפריפריה והאנשים התל אביביים עומדים כתף אל כתף ומשלמים את המחיר הכבד ביותר כדי להגן על המדינה, מחיר כלכלי ומחיר בנפש

אורית פרקש הכהן:  הגיע הזמן להפסיק לטאטא את הסוגיה הזאת שהופכת לסוגיה אקוטית לכלכלת ישראל

אורית פרקש הכהן:  אני מבקשת ממך לבקש עבודה כלכלית שתראה ותוכיח מה המחיר למשק ואם יש חלופות אחרות

משה גפני: את אומרת שהתקציב מצוין, רק שיש אברכים במדינה הזאת

אורית פרקש הכהן: לא אמרתי שהתקציב מצוין

אורית פרקש הכהן:  אני אומרת שבמקום להתקוטט עם חברות הדירוג צריך לטפל בכספים הקואליציוניים, לטפל בנושא של חלוקת הנטל, כי אנחנו עכשיו במעקב של אופק שלילי

אורית פרקש הכהן:  עוד כמה חודשים תבואנה חברות הדירוג כדי לבדוק מה עשינו בתקופה הזאת

אורית פרקש הכהן:  לדבר הזה יש השפעה על הדולר, על ריביות הגיוס שכולנו נשלם על זה בעוד גירעון, לכן הגיע הזמן לעבוד ופחות לדבר

משה גפני: ולדימיר, בקשה

ולדימיר בליאק: תודה רבה, אדוני היושב ראש

ולדימיר בליאק:  אדוני שר האוצר, זה בוקר שמח וגם בוקר קשה

ולדימיר בליאק:  השמחה מהולה בעצב כמו בהרבה בקרים בתקופה האחרונה

ולדימיר בליאק:  אני דווקא רוצות להודות לך, אדוני שר האוצר, על הגישה שבאת איתה היום, אני חושב שזה לא מובן מאליו, אבל לאור השנה האחרונה מאוד קשה לי לסמוך על המדיניות שלך

ולדימיר בליאק:  מי שקיבל לפני שנה ושלושה חודשים כלכלה עם עודף תקציבי וכלכלה צומחת והפך אותה תוך שנה לכלכלה צולעת וגירעונית היית אתה, ומי שגרם לאיבוד של 10 מיליארד שקלים בהכנסות המדינה עוד לפני המלחמה היית אתה, ומי שפגע בתעשיית ההייטק, תעשייה מפוארת שנבנתה פה לאורך הרבה מאוד שנים, היית אתה

ולדימיר בליאק:  ביולי 2023 כינית את האזהרות של מודי'ס תגובה רגעית ואמרת שכשהאבק יתפזר יתברר שכלכלת ישראל חזקה מאוד, והנה האבק התפזר ולראשונה בהיסטוריה דירוג האשראי של מדינת ישראל ירד

ולדימיר בליאק:  כל זה רשום על שמך

ולדימיר בליאק:  ההשלכות של דירוג האשראי, התייקרות החוב הממשלתי, קיצוץ נוסף בשירותים החברתיים, פגיעה בחסכונות ובפנסיות של הציבור כתוצאה מהירידה במחיר האג"ח והשמדת המוניטין של כלכלת ישראל בעולם רשומים על שמך

ולדימיר בליאק:       התקציב הזה שאתה מגיש הוא תקציב מופקר

ולדימיר בליאק:  דיברת פה על אחריות פיסקאלית

ולדימיר בליאק:  הבטחת לפני חודש שהגירעון לא יעבור את ה-5%

ולדימיר בליאק:  את זה אתה הבטחת, לא אני

ולדימיר בליאק:  בסוף אנחנו רואים בתקציב הזה גירעון של 6

ולדימיר בליאק: 6, וזה לא בגלל התרחיש המשמעותי בצפון

ולדימיר בליאק:  אני מאוד חושש שכבר השנה זה עלול להגיע גם למספר דו-ספרתי

ולדימיר בליאק:  אתה שומר על ארבעה מיליארד שקלים כספים קואליציוניים לחברים שלך, אתה מקצץ בסיוע בשכר דירה לעולים הכי עניים

משה גפני:    זה הולך להיות מתוקן

ולדימיר בליאק: דיברתי איתך, אדוני היושב ראש, על כך שתטפל בזה

ולדימיר בליאק:  אתה מקצץ ברווחה ובבריאות, אבל מחריג את בחורי הישיבות מהקיצוץ הרוחבי - למה?     

משה גפני: זה פשוט לא נכון

מירב כהן: לא העלו את קצבאות האברכים?     

ולדימיר בליאק: יש פגיעה ממוקדת בחינוך הממלכתי, ואתה מקצה 35 מיליון שקלים לעמותות שבעת המלחמה מעודדות השתמטות מצה"ל

בצלאל סמוטריץ': איזה עמותות? איזה תקציב? איפה הוא נמצא?     

ולדימיר בליאק: אני אראה לך

בצלאל סמוטריץ': אני לא מכיר דבר כזה

ולדימיר בליאק: הסיוע למשרתי המילואים למרות כל ההצהרות מתעכב, ואני מדבר על בעלי העסקים

ולדימיר בליאק:  למה הוא מתעכב? כי קרן הסיוע של משרד הביטחון לא יודעת לפצות בעלי עסקים

ולדימיר בליאק:  לא רק זה - גם אין מתווה

ולדימיר בליאק:  עד עכשיו אין מתווה סיוע לאנשי מילואים

משה גפני: 	אבל העברנו בשבוע שעבר כסף

ולדימיר בליאק: לא לבעלי עסקים

ולדימיר בליאק:  אתה מייבש בתקציב את מנועי הצמיחה, שומר על השמנת למקורבים, כולל 10 משרדים מיותרים לפחות, כשכל זה קורה בעת המלחמה

ולדימיר בליאק:  בסוף גם זה רשום על שמך

ולדימיר בליאק:  איך שלא נסתכל על זה כל הקדנציה שלך עד עכשיו היא רצף מפחיד של כישלונות ואסונות, לצערי לא רק כלכליים

ולדימיר בליאק:  היית יכול למנוע את הורדת הדירוג כי הייתם בשיח אינטנסיבי

ולדימיר בליאק:  כל מה שהיה צריך לעשות - -     

בצלאל סמוטריץ': לעצור את המלחמה

ולדימיר בליאק: כל מה שהיית צריך לעשות זה להתכנס לגירעון של 5%,5

ולדימיר בליאק: 5%, לבטל את הכספים הקואליציוניים, לסגור משרדים מיותרים, ואז היית מונע את הורדת הדירוג

ולדימיר בליאק:  לא עשית את זה מטעמים פוליטיים

ולדימיר בליאק:  היום אנחנו עומדים מול המשך ההורדה של מודי'ס, לקראת ההחלטות של פיץ' ו-S&P

ולדימיר בליאק:  אתם חייבים להיכנס לשיח מתמיד מול סוכנויות הדירוג כדי למנוע את המשך הורדת הדירוג

ולדימיר בליאק:       אני חושב שביום ה-129 של המלחמה אין לנו את הלוקסוס להמשיך איתך בתפקיד

ולדימיר בליאק:  נכשלת מספיק, גרמת מספיק נזק

ולדימיר בליאק:  אתה צריך להתפטר, ואז אולי נוכל - -     

בצלאל סמוטריץ':  למנות אותך

ולדימיר בליאק: ואז אולי נוכל יחד, באחדות אמיתית להוציא את מדינת ישראל לדרך חדשה

משה גפני: תודה רבה

משה גפני:  נאור, בקשה

נאור שירי:  תודה רבה, אדוני היושב ראש

נאור שירי:  אדוני השר, אני חייב להצטרף למשפט האחרון של ולדימיר, למרות שזה העלה חיוך אצל כמה מכם

נאור שירי:  אני ציפיתי שזה כבר יהיה במוצאי שבת, לא בשבת, חס וחלילה, כמו ראש הממשלה, שומר המצוות הגדול, שצייץ בשבת על זה, ואני לא אומר את זה ברמה האישית

נאור שירי:  אני חווה ממך כשר אוצר המון יהירות, ואני אסביר למה זה בא לידי ביטוי גם במודי'ס

נאור שירי:  אני יודע שיו"ר הוועדה לא כל כך סופר, ותרשה לי לדבר בשמך, את חברת דירוג האשראי

משה גפני: אל תדבר בשמי

משה גפני:  אתה לא יודע מה שאני אומר

משה גפני:  לא אמרתי את זה

נאור שירי: עשית דיון ואמרת שעם כל הכבוד לחברת דירוג האשראי מודי'ס- -     

משה גפני: לא עשיתי שום דיון על זה

משה גפני:  עשיתי דיון על מה שאתם ביקשתם, על אם המצב הכלכלי הוא טוב או לא טוב

נאור שירי: והעלית להצבעה

משה גפני: מה זה קשור למודי'ס? נאור, אתה מדבר בשמך מספיק, אתה לא צריך לדבר גם בשמי

נאור שירי: אז אני אדבר בשמי

נאור שירי:  בדיון שנכחתי והעלית את זה להצבעה, את ההחלטה, קבעת שלמרות האזהרות של מודי'ס ועדת הכספים מחליטה שזה לא רלוונטי

משה גפני:  לא זו הייתה ההחלטה

נאור שירי: אני חושב שהדוח של מודי'ס הייתה הזדמנות בשבילך, אדוני השר, כי קיבלת אסמכתא לעשות שינויים קשים

נאור שירי:  נכון, המלחמה הזאת היא הזדמנות בשבילנו ובשביל הכלכלה הישראלית לייצר את השינויים המהותיים, אבל זה לא קורה

נאור שירי:  אנחנו לא ניכנס עכשיו לפרטים כי אני מניח שכל חברי הכנסת יקריאו לך סעיף-סעיף כדי להראות איפה כן קיצצתם, איפה לא השקעתם, איפה כן הורדתם, אבל אנחנו כבר ארבעה חודשים מדברים על שוק הנדל"ן, על עובדים, ואין עובדים בשוק הנדל"ן

נאור שירי:  דיברת על תשתיות, אבל אתם מקצצים בפרויקטים של תשתיות

נאור שירי:  יש נטייה לצחוק על "כלכלת בעזרת השם"

נאור שירי:  אין לי בעיה שתסיים כל משפט שלך במילים "בעזרת השם", הכל בסדר, אבל בעזרת השם זה לא תחליף לאסטרטגיה כלכלית והשקעה במנועי צמיחה, בטח בעת משבר כזה, ואת זה אתה מפספס

נאור שירי:  אני נותן לך את מלוא הקרדיט ביכולת שלך לירות מילים בקצב מסחרר הרבה יותר מאוטומט

משה גפני:  מה אתה אומר על התקציב חוץ משר האוצר? מה אתה מדבר על שר האוצר, אם הוא יורה, לא יורה?       

נאור שירי: כי זה הבן אדם שבסוף מעצב את המדיניות הכלכלית של מדינת ישראל וסדר העדיפויות שלה

נאור שירי:  אם אתה רוצה שיעור באזרחות, אני מוכן לעשות לך את זה

נאור שירי:  תקציב זה סדר עדיפויות, ומי שקובע את סדר העדיפויות זה לא כולנו ביחד

נאור שירי:  אותי לא הזמינו לשום חדר, לא אמרו לי "בוא, אנחנו עכשיו מגיעים לוועדת הכספים כי יש מלחמה וביחד נעביר את זה"

נאור שירי:  לא כולנו ביחד בעיצוב התקציב, ואני משער שלא תעשו כל כך הרבה שינויים בהתאם לרוח שאנחנו רוצים להביא את התקציב הזה

נאור שירי:  חבל, זו הייתה הזדמנות, יכולת לייצר כלי לחץ משמעותי דווקא עם הדוח של מודי'ס כדי לבטל את המשרדים האלה, אבל לא עשית את זה

נאור שירי:       אני חושב שבעת הזו צריך שר אוצר מקצועי, לא פוליטיקאי, שיעשה מהפכה בכלכלה הישראלית, וכן, אדוני היושב ראש, גם שוויון בנטל זו מהפכה בכלכלה הישראלית

נאור שירי:  תתפלא, כואב, קשה לדבר על זה, אבל זה המהלך

נאור שירי:  גם הוא מסכים איתי

נאור שירי:  אם יהיה שר אוצר מקצועי דווקא נוכח המשבר הזה נצליח לצאת מזה, אבל תן לי לנחש, לא תעשה את זה

משה גפני: תודה רבה

משה גפני:  מירב כהן, בקשה

מירב כהן: תודה, כבוד היושב ראש

מירב כהן:  ברצוני להפנות שתי שאלות ממוקדות לכבוד שר האוצר

מירב כהן:  שאלה ראשונה - האם אתה לא רואה קשר בין התקציב הפוליטי והמגזרי שאושר לבין הורדת הדירוג? הרי הורדת הדירוג לא קרתה בשיא הלחימה, היא קרתה מיד אחרי שהנחתם את התקציב הנוסף לשנת 2024

מירב כהן:  אם אנחנו סוכמים את תקציב 2023 עם תקציב 2024, אנחנו רואים 10

מירב כהן: 5 מיליארד שקלים כספים קואליציוניים

מירב כהן:  אתה צודק, לא כל הכספים הקואליציוניים הם למטרות שאינן מעודדות צמיחה, אבל סדר גודל של תשעה מיליארד שקלים מהכספים האלה הולך לעידוד השתמטות, עידוד עוני, עידוד אי השתתפות בשוק התעסוקה, עידוד מוסדות ללא תחומי הליבה

בצלאל סמוטריץ': אפשר לקבל את הרשימה הזאת?     

מירב כהן: כן, חבל שלא עשית את הניתוח הזה

בצלאל סמוטריץ': אני עשיתי

בצלאל סמוטריץ':  תביאי ונדבר על עובדות

מירב כהן: זה צריך להיות האל"ף-בי"ת של שר אוצר

בצלאל סמוטריץ': אין דבר כזה

מירב כהן: מתוך ה-10

מירב כהן: 5 יש מיליארד וחצי שהולכים לבט"פ ולמשרד הבריאות, כשהיתר הולך לקצבאות אברכים, הולך למוסדות של מפלגות חרדיות ששולטות בבתי הספר ומונעות לימודי ליבה, הולך לדברים שהם לא נכונים ביום-יום, על אחת כמה וכמה בעת מלחמה

משה גפני: פשוט לא להאמין

מירב כהן: מדוע לא להאמין? האם כבוד היושב ראש חושב של-150,000 אברכים ותלמידי ישיבות, שזה מספר שהוא יותר גדול מכל הצבא הסדיר של מדינת ישראל, זו העת להעלות את הקצבאות? אני מוכנה לבוא ולהבין את האמירה שאומרת שעכשיו לא מסוגלים לתקן עיוות היסטורי, אבל לבוא ולהעלות בעת הזאת את הקצבאות לאנשים שאינם מתגייסים ולכ-50% שאינם משתתפים בשוק התעסוקה? זו נראית לי מדיניות לא אחראית מבחינה כלכלית

מירב כהן:  האם אתה מצליח לראות את הקשר בין הורדת הדירוג של מדינת ישראל לבין המהלכים הכלכליים הלא אחראיים האלה?      גם אני מתחברת לשיח ולצורך באחדות בעם, כי אין דבר שאנחנו יותר צריכים לשאוף אליו בעת הזאת, אבל האם אתה לא רואה סתירה בין הדיבורים על האחדות לבין המעשים? מצד אחד באים ואומרים, "אנחנו נעלה קצבאות לאנשים שאינם מתגייסים,  נשפר את התנאים שלהם ונקצץ בתקציבים של שירותים אחרים", ומצד שני באים ואומרים, "נכביד את הנטל על מי שמשרת, נאריך את תקופת המילואים, נאריך את תקופת השירות הצבאי, נגדיל את גיל הפטור ממילואים"

מירב כהן:  האם אתה לא רואה פה משהו שעלול לפגוע בתחושת האחדות? האם אנשים עלולים להבין שזה לא הוגן והם ירגישו שהאחדות נסדקת? אם ברצונך לייצר אחדות, אולי היה מוטב להימנע מזה בעת הזאת

משה גפני: תודה רבה

משה גפני:  אחמד טיבי, בקשה

אחמד טיבי: טבעי שאחרי כל מלחמה יש קיצוץ רוחבי, אבל כאן מדובר על החלטה נוראית, לטעמי, שפוגעת בהרבה סקטורים ואוכלוסיות - הכי הרבה באוכלוסייה הערבית

אחמד טיבי:  אני אגיד מה הקיצוצים

אחמד טיבי:  יש קיצוץ רוחבי של 5% בכל משרדי הממשלה וקיצוץ של 15% בתכניות הממשלה

אחמד טיבי:  מקצצים 32 מיליארד שקל מתכנית החומש לחברה הערבית שהחליטו עליה ב-2015 בהחלטה 922 ואחר כך ב-550

אחמד טיבי:  הקיצוץ הזה הוא 88% מתכניות החומש

אחמד טיבי:  88% מתוך 15% קיצוץ הם קיצוצים בתקציב של הערבים, של החברה הערבית

אחמד טיבי:  הקיצוץ השלישי הוא קיצוץ של 600 מיליון שקל, 200 מיליון כל שנה במענקי האיזון עד 2026

אחמד טיבי:  מדובר במכות כלכליות, לא בקיצוץ רוחבי במשרדי הממשלה

אחמד טיבי:  יש כאן החלטה שפוגעת באופן ממוקד וכמעט קטלני בחברה הערבית, כמו למשל בתעסוקה באופן כללי ובתעסוקת נשים באופן מיוחד

אחמד טיבי:  הקיצוץ בתשתיות והקיצוץ במערכת הבריאות פוגעים באופן כללי ובעיקר בחברה הערבית

אחמד טיבי:  גם השיכון והחינוך נפגעים באופן קשה

אחמד טיבי:  עו"ד כחלון, פרויקטור המאבק בפשיעה במשרד ראש הממשלה, אמר שהקיצוצים האלה גורמים לפגיעה קשה בחברה הערבית ובמנגנוני הצמיחה

אחמד טיבי:  גם מאיר בינג, המנכ"ל לשוויון חברתי, אמר את אותם דברים

אחמד טיבי:  אמרו לי שגם ראש הממשלה העיר משהו דומה בישיבה שבה החליטו על הקיצוץ, ובכל זאת היה קיצוץ, קיצוץ נורא

אחמד טיבי:  אני לא יודע איך אגף התקציבים שהגה את 922 בזמנו והגה את הרעיון של מנגנוני צמיחה בחברה הערבית באמצעות תכנית 922, הסכים לפגיעה הקטלנית הזאת בתכניות האלו

אחמד טיבי:  אגב, התכניות האלו, גם 922 וגם 550, הם צמצום פערים, הם לא זינוק על בחברה הערבית

אחמד טיבי:  מאז 2015, מאז התוכניות האלו שיעור הסטודנטים באוניברסיטאות עלה, תעסוקת נשים עלתה, ותחולת העוני קצת צומצמה

אחמד טיבי:       החלטה על צמצום במענקי האיזון לשלוש השנים הבאות מרסקת את השלטון המקומי הערבי

אחמד טיבי:  שר האוצר כבר ניסה לפגוע ב-200 מיליון השקלים הראשונים, אבל הם עברו בניגוד לדעתו

אחמד טיבי:  עכשיו שר האוצר אמר שזה בגלל המאבק בפשיעה

אחמד טיבי:  שר האוצר שדאג מאוד לעניין הפשיעה, וחשוב מאוד שכולם ידאגו לעניין הזה בחברה ערבית, מקצץ 300 מיליון בתכנית המאבק בפשיעה בחברה הערבית

אחמד טיבי:  זה מסתדר אולי עם השקפת החיים של השר, לא עם כלכלה, לא עם ההמלצה של ארגון ה-OECD שאמר שצמצום הפערים בחברה הערבית ובחברה החרדית הם מנוע צמיחה

אחמד טיבי:  מר גפני, אתה מכיר את זה?     

משה גפני: אני מתכוון לעשות על זה דיון

בצלאל סמוטריץ': על מה? על השוויון בנטל גם של הערבים? אני רואה שהאופוזיציה פה נורא רגועה

אחמד טיבי: היא הייתה רגועה גם כשאתה דיברת

מירב כהן: לא היית בקטע של אחדות באיזה שהוא שלב?     

אחמד טיבי: אגב, אולי השר לא יודע אבל בדמוקרטיות ליברליות אין קשר בין זכויות של אזרחים לבין חובות של שירות צבאי או שירות לאומי

אחמד טיבי:  אני מכיר אוכלוסיות שלא משרתות ובכל זאת מקבלות תקציבים

מירב כהן: הייצוג של הציבור הערבי בשירות אזרחי גדול משיעורו באוכלוסייה

מירב כהן:  חלק מכוחות הביטחון לא רוצים לגייס אותם

אחמד טיבי: יש חוות דעת משפטית על כך שההחלטות על הקיצוצים חייבות לעבור אישור של ועדת הכספים

אחמד טיבי:  אני מצפה מכל חברי הוועדה שאמורים לאשר את התקציבים או לא לאשר לנקוט עמדה

משה גפני: אימאן, בקשה

אימאן ח'טיב יאסין: הסיסמא "כולנו ביחד" מופיעה על שלט ברחובות, לא בשום מקום אחר, בטוח לא בחדר הזה

אימאן ח'טיב יאסין:  אני רוצה להמשיך את הדברים של ח"כ טיבי בהקשר לקיצוץ לחברה הערבית

אימאן ח'טיב יאסין:  כשמקצצים בתקציב הכללי רק לשנת 2024 אבל בתקציבים של החברה הערבית לשלוש שנים, זה כבר אומר הכל

אימאן ח'טיב יאסין:  אני לא אחזור על הקיצוץ של 200 מיליון במענק האיזון לרשויות המקומיות, שזה המעט שבמעט שיכול לתת קצת נשימה, לתת שירות, לאפשר לאסוף אשפה בתוך היישובים הערביים

אימאן ח'טיב יאסין:  כבוד היושב ראש, פניתי אליך בבקשה לקיים דיון בנושא של הקיצוץ בוועדה - אני עדיין מתעקשת על הדבר הזה

אימאן ח'טיב יאסין:       אנשים מודעים לכך שהקיצוץ בתוך התקציבים של החברה הערבית הוא פגיעה ישירה במנוף הצמיחה המרכזי של הכלכלה של המדינה

אימאן ח'טיב יאסין:  אין ספק שהערבים הם מנוע צמיחה מרכזי

אימאן ח'טיב יאסין:  למרות העלייה של 10% בתעסוקת נשים בעקבות התכניות שהיו בחברה הערבית בשנים האחרונות, עדיין רק 45% מהנשים הערביות בתוך התעסוקה

אימאן ח'טיב יאסין:  זה לא אומר שהן לא רוצות לעבוד

אימאן ח'טיב יאסין:  הן מובטלות בעל כורחן, כי אין להן אזורי תעשייה, אין להן תחבורה ציבורית, אין להן אפילו אפשרויות של למידה

אימאן ח'טיב יאסין:  אפילו המלגה הבסיסית שהייתה קיימת לאורך שנים רבות, מלגת הווקף – מה קרה איתה בסוף? למה היא בשנתיים האחרונות לא יצאה לפועל?      העוני הגואה בתוך החברה הערבית והחברה החרדית, למרות שהתכניות שהיו צמצמו את הפער, עדיין קיים

אימאן ח'טיב יאסין:  ההכפלה של הסטודנטים הערבים באוניברסיטאות בשנים האחרונות רק מוכיחה לכולנו שכשמשקיעים כולם מרוויחים, לא רק החברה הערבית

אימאן ח'טיב יאסין:       לא יכול להיות שבשנה שיש לנו מעל 130% במספר הנרצחים בחברה הערבית באים ומקצצים בתוך התכנית של המלחמה בפשיעה של החברה הערבית

אימאן ח'טיב יאסין:  או שאנחנו ביחד, או שאנחנו לא ביחד

אימאן ח'טיב יאסין:  מה לגבי ההריסות בנגב בשבוע האחרון? שכחתם מאוד מהר את ה-7 לחודש

אימאן ח'טיב יאסין:  שכחתם מה נתנו האנשים בנגב, מה הם הקריבו, והתחלתם להרוס על ימין ושמאל בלי להתחשב בכלום

אימאן ח'טיב יאסין:  את העניין של ביחד תמכרו במקום אחר

צבי ידידיה סוכות: ביחד זה לא איתך

צבי ידידיה סוכות:  את הכחשת את הזוועות, את אמרת שלא שחטו תינוקות, אמרת שלא אנסו נשים

צבי ידידיה סוכות:  ביחד זה לא עם מי שהכחיש את הזוועות

צבי ידידיה סוכות:  תני לאנשים אחרים לייצג את הציבור שאת מתיימרת לייצג אותו

אימאן ח'טיב יאסין: אני משרתת את - -     

יצחק קרויזר: כמה לוחמים נהרגו מהמגזר שלך? לכמה משפחות שכולות נכנסת הביתה? הציבור שלך מוקיע אותך

יצחק קרויזר:  אף אחת מהסיעות הערביות לא הייתה

יצחק קרויזר:  תתביישי

אימאן ח'טיב יאסין: תתנצל עכשיו על הדברים שאמרת

משה סולומון: על מה להתנצל?     

יצחק קרויזר: הלכת לנחם את המשפחה ברהט, כן או לא?     

אימאן ח'טיב יאסין: אני לא בחקירה אצלך

אימאן ח'טיב יאסין:  שמעת איזה מילים הוא הוציא מהפה?     

אחמד טיבי: ידיהם של שני אלה שתקפו את אימאן ח'טיב מגואלות בדם של ה-7 באוקטובר

צבי ידידיה סוכות: אחמד טיבי, תתבייש, אתה זה שקראת לחמאס ארגון לגיטימי, אתה תומך טרור

צבי ידידיה סוכות:  בוא תתנצל, בוא תחזור בך פעם אחת מהביטוי "ארגון לגיטימי" לחמאס

צבי ידידיה סוכות:  בושה למדינה שאתה יושב כאן בכלל

אימאן ח'טיב יאסין:  אתה תוקף?     

צבי ידידיה סוכות: בטח

צבי ידידיה סוכות:  יחד זה לא איתכם

צבי ידידיה סוכות:  כולנו ביחד זה לא אתם

צבי ידידיה סוכות:  אתם לא הביחד, אתם חלק אחר, אתם תומכים באויב

אימאן ח'טיב יאסין: לא ראוי אפילו לענות לך

משה גפני: סימון, בקשה

סימון דוידסון: תודה, אדוני היושב ראש

סימון דוידסון:  אני אדבר עכשיו על הכסף הכי קטן שעושה הכי הרבה, נמצא מתחת לרדאר ואף אחד לא מדבר עליו

סימון דוידסון:  רדפתי אחרי שר האוצר כמה פעמים השבוע בכנסת בנושא הזה

סימון דוידסון:  אני מבקש היום תשובות, כי אני וחברי הכנסת של ועדת הכספים יודעים כמה הדבר הזה חשוב לילדים שלנו, במיוחד בתקופה הזאת שאנחנו יודעים מה הספורט עושה לילדים שצריך לחזק את החוסן הנפשי והפיזי שלהם,  ואני מדבר על התאחדות בתי הספר, פרויקט שלפי התקציב הקרוב הוא על אפס

סימון דוידסון:  התקנה שהייתה במשרד הספורט על 14 מיליון שקל היא עכשיו על אפס

סימון דוידסון:  זה כאילו לקחו את התאחדות בתי הספר, שזה פרויקט מדהים, והעלימו אותו, מחקו אותו, כי הוא לא חשוב למדינת ישראל

סימון דוידסון:  הדבר הזה הולך לפגוע בילדים האתיופים, בתכנית פלא, בחברה הערבית, באוכלוסיות המוחלשות, בנשים, כי לכל אותם ילדים לא יהיה לאן ללכת אחרי בית ספר

סימון דוידסון:  כל הפעילות הזאת היא ייחודית בעשרות אלפי מוקדים במדינת ישראל

סימון דוידסון:  הילדים האלה נכנסים רגע אחרי בית הספר למקומות שמפעילים אותם, ולא רק בכדורגל, גם בענפי ספורט אחרים

סימון דוידסון:  ה-14 מיליון שקל האלה משנים חיים של ילדים

סימון דוידסון:  ה-14 מיליון שקל המסכנים האלה הם גם אלפי מקומות עבודה למורים ומאמנים במדינת ישראל

סימון דוידסון:  פשוט מחקו את זה, אף אחד לא מדבר על זה

סימון דוידסון:  חמד, קרויזר, אלי דלל, סולומון, פנינה, ולדימיר, אתם שמבינים מה הספורט עושה לילדים שלנו, האם תתנו לזה לקרות? האם תתנו להתאחדות בתי הספר להימחק?     

אליהו דלל: סימון, אני איתך

סימון דוידסון: אני יודע שכולם איתי

סימון דוידסון:  חשוב לי שישמעו את זה היושב ראש והשר

אליהו דלל: ראיתי שהשר רשם את זה

סימון דוידסון: זה בדמי

סימון דוידסון:  אני לא אוותר, אני אאבק על זה, כי מדובר בילדים שלנו

סימון דוידסון:  זה גם ילדים עם כיפות סרוגות, גם ילדים יוצאי אתיופיה, גם חברה ערבית

סימון דוידסון:  זה נוגע לכל ילד במדינה הזאת

סימון דוידסון:  אתם צריכים להבין, זה 14 מיליון שקל

סימון דוידסון:  נאור, אתה יכול להגיד מה זה עשה לך כילד, לאן לא הגעת בזכות הספורט? אני מבקש, אדוני השר, לא לשים את זה בצד, לא להגיד שזה יהיה ברכש

סימון דוידסון:  זה חייב להיות בתקציב

נאור שירי: זה לא עובר את ועדת הכספים, נקודה, סוף פסוק

סימון דוידסון: אף אחד לא יצביע בעד, אני אומר לכם, אנחנו נעשה פה פרופגנדה

משה גפני: גואטה, בקשה

ששון גואטה: תודה, הרב גפני, ותודה, אדוני השר, אני מאוד מעריך את העבודה

ששון גואטה:  אני באתי לדבר על נושא ההסעות במועצות האזוריות

ששון גואטה:  מ-2012 לא התעדכן המחיר

ששון גואטה:  זה מייצר לנו בעיה מאוד מאוד גדולה, כי למועצות האזוריות אין כסף, אין יותר מידי ארנונה

ששון גואטה:  זה לא עיר שיש בה קניונים, מרכזיים מסחריים

ששון גואטה:  למועצות מאוד קשה

ששון גואטה:  לא הגיוני שמ-2012 לא עדכנו להן את המחיר

ששון גואטה:  אנחנו כבר לא שורדים כי חברות לא רוצות לעבוד איתנו ואין מי שיסיע את הילדים

ששון גואטה:  אני מבקש, אדוני השר, אם אפשר לעזור לנו בזה

נאור שירי: ולא בכספים קואליציוניים

נאור שירי:  צריך לעשות הצמדה

משה גפני: עאידה, בקשה

עאידה תומא סלימאן: אני רוצה לנצל את ההזדמנות שהשר פה כדי להודות לו על שקיפות, על הוגנות

עאידה תומא סלימאן:  הוא בדיוק משקף את העיקרון הבסיסי שאומר שהתקציב משקף סדרי עדיפויות ואידיאולוגיה

עאידה תומא סלימאן:  באמת הצלחת, כבוד השר, לבנות תקציב שמשקף בצורה אמיצה, רצינית ובלי להסס את האידיאולוגיה שלך ואת סדרי העדיפויות שלך, דבר שבעבר ניסו להסתיר, ניסו לעשות בהסוואה

עאידה תומא סלימאן:  אתה בא ואומר, "זה מי שאני, ככה אני חושב, אלה סדרי העדיפויות

עאידה תומא סלימאן: " לצערי הרב זה לא בדיוק מה שצריכים אזרחי ישראל, בטח לא השכבות המוחלשות בתוך החברה הישראלית - לא את האידיאולוגיה הזאת ואת סדרי העדיפויות האלה

עאידה תומא סלימאן:       אתם מביאים תקציב שבא לשרת את הצרכים של אזרחי ישראל שעוברים את המלחמה, אבל אנחנו נגד המלחמה הזאת, אנחנו חושבים שאת התוצר של המלחמה הזאת משלמים אזרחי מדינת ישראל כפל כפליים: גם במלחמה עצמה ותוצאותיה וגם בתקציב הנוראי הזה

בצלאל סמוטריץ': גם אנחנו נגד המלחמה

בצלאל סמוטריץ':  אנחנו לא פתחנו בה

עאידה תומא סלימאן: כאשר מקצצים מכלל אזרחי המדינה, כלומר במשרדי הממשלה 5% ובתקציבי התכניות של האוכלוסייה הערבית 15%, זאת אמירה אידיאולוגית, זאת אמירה פוליטית, כבוד השר, ואנחנו מבינים אותה מאוד

עאידה תומא סלימאן:  זו אמירה שאומרת שאנחנו לא ביחד

עאידה תומא סלימאן:  תפסיקו עם הסיסמאות האלו

עאידה תומא סלימאן:  זו סיסמא מאוד ריקה ברגע שאתה מביא החלטה של 15% קיצוץ, שלוש פעמים יותר מהחברה הכללית

עאידה תומא סלימאן:  אתם נותנים מכה למערך בשלטון המקומי שנשאר ואפשר דרכו להביא שירותים – מדובר על 600 מיליון שקל של מענקי איזון

עאידה תומא סלימאן:  לא רצית להעביר את ה-200, רצית לבנות מנגנון שיבטיח שהכספים לא יזלגו לארגוני הפשיעה, אבל בסוף מה עשית? למרות שאמרו לך שיש מנגנון, למרות שאמרו לך שזה לא זולג, הלכת וקיצצת ונתת מכה לתכנית למאבק בפשיעה

עאידה תומא סלימאן:  במקום לתת תוספת תקציבית כדי לטפל באנשים שנפגעים מהפשיעה – 18 נרצחו בתחילת השנה – מה עושים? מקצצים דווקא בתכנית הזאת

עאידה תומא סלימאן:       קיבלתי מסמך מהמ

עאידה תומא סלימאן: מ

עאידה תומא סלימאן: מ שמראה איך האבטלה חוגגת בתוך האוכלוסייה הערבית, מראה כמה הוציאו לחל"ת

עאידה תומא סלימאן:  מה עושים בנוגע לזה? מקצצים בתכנית 550

עאידה תומא סלימאן:  השר אמר שהוא חותר לכך שהתקציב הזה יעבור פה אחד

עאידה תומא סלימאן:  אני מבשרת פה שפה אחד זה לא יעבור

משה גפני: חמד עמאר, בקשה

חמד עמאר: 	אדוני היושב ראש, שמעתי את שר האוצר בקשב רב לגבי שלוש הנקודות שהוא העלה: האחדות, התקציב וסדר עדיפות

חמד עמאר:  הייתי מקבל את מה שהיית אומר אם זה לא היה אחרי ה-7 באוקטובר

חמד עמאר:  אחרי ה-7 לאוקטובר הערכים צריכים להשתנות, סדרי העדיפויות צריכים להשתנות, כולם כאן צריכים להיות שווים

חמד עמאר:  אמרת שאם תיתן לכל אחד מ-120 חברי הכנסת את התקציב ניתן יהיה לזהות מאיפה כל אחד בא, אבל זה היה יכול לקרות לפני ה-7 לאוקטובר, לא אחרי 7 לאוקטובר

חמד עמאר:  סדר העדיפויות שאתה לקחת עכשיו הוא לא במקום, הוא לא מתאים לזמן הזה

חמד עמאר:  יכולת להציג את התקציב הזה אם לא היינו במלחמה, אם לא היינו נלחמים

חמד עמאר:        	אני מאשים אותך בהורדת דירוג האשראי, כי אם היית עושה תקציב אחראי, אם היית משדר לכל העולם שמשרדים מיותרים סוגרים – אגף תקציבים אמר שיש 10 משרדים מיותרים  - ואם היית לוקח את הכספים הקואליציוניים - -     

בצלאל סמוטריץ': חמד, תזכיר לי מה היה התקציב שלך בממשלה הקודמת

חמד עמאר: אין לי כלום נגד חרדים וכלום נגד אף אחד, אבל היית צריך לשלב את החרדים ואת הנשים הערביות בעבודה, כי זה אחד הדברים שמביאים לצמיחה

חמד עמאר:  לא ראיתי בתוך התקציב הזה השקעה מאסיבית בנושא הזה

חמד עמאר:  להיפך, יש השקעות במקומות אחרים, השקעות באנשים שלא עובדים

חמד עמאר:  חייבים את הנושא הזה לשים בראש סדר העדיפויות

חמד עמאר:  אם תתקן את שני הדברים האלה בתוך התקציב תוכל לדבר על צמיחה

חמד עמאר:       לקח לי ארבע וחצי שעות להגיע לפה מהצפון

חמד עמאר:  מנועי צמיחה זה להשקיע בתשתיות

חמד עמאר:  ראש אגף תקציבים יושב כאן ויודע את חשיבות ההשקעה כדי שבמקום שייקח לי ארבע וחצי שעות להגיע מהצפון לכאן ייקח לי רק שעתיים

חמד עמאר:  זה היה חוסך דלק, חוסך זיהום אוויר וחוסך שעות עבודה

חמד עמאר:       לרשות לחדשנות קיצצתם כסף

חמד עמאר:  שם אנחנו צריכים להשקיע

בצלאל סמוטריץ':   שמנו שם 400 מיליון שקל

חמד עמאר: אלה מנועי הצמיחה שאנחנו צריכים

חמד עמאר:  צריך לשים כסף בהייטק, לראות איך אנחנו משקיעים

חמד עמאר:  מדברים על 6

חמד עמאר: 6 גירעון

חמד עמאר:  אם לא יהיו לי מנועי צמיחה, איך אני אצא מהגירעון? אתה צודק בזה שמדינת ישראל חזקה כלכלית, שיש לנו כלכלה חזקה, אבל אתה תשאיר אותה כלכלה חלשה בהתנהלות שלך ובעבודה שאתה עושה

חמד עמאר:  כדי שהכלכלה תמשיך להיות חזקה צריך להמשיך לבנות, צריך להביא עוד מנועי צמיחה

חמד עמאר:      אני רוצה להתייחס לתכנית התלת שנתית של העדה הדרוזית, למה שלא נוצל בשנת 2023

חמד עמאר:  למה להניח עליו 15% קיצוץ ועוד קיצוץ רוחבי של 5%? הרי הכסף הזה היה צריך להיות מנוצל ב-2023 ולא נוצל

חמד עמאר:  אני לא רוצה לצטט את מה שאמרת בינוח לגבי המחויבות שלך לעדה הדרוזית

חמד עמאר:  דיבורים צריכים לבוא לידי ביטוי במעשים

חמד עמאר:  קראתי יותר מפעם את התקציב, כי חיפשתי בתוך הרזרבות של משרד האוצר, בתוך הרזרבות של משרד ראש הממשלה ובכל מקום את התקציב התוספתי לתכנית החומש - -     

בצלאל סמוטריץ': בוודאי שיש

חמד עמאר: 	תראה לי את זה

חמד עמאר:  אני מאוד אשמח אם יהיה

בצלאל סמוטריץ': חמד, יש הרבה כסף לתכנית החומש של המגזר הדרוזי שלולא המלחמה היינו מעבירים

חמד עמאר: תכנית החומש של העדה הדרוזית הסתיימה ב-31 בדצמבר 2023

חמד עמאר:  עוד מעט מסתיים חודש פברואר

חמד עמאר:  במרץ, ממה שמעתי, הולכים להתחיל לדון על תכנית החומש של העדה הדרוזית עם משרד האוצר

בצלאל סמוטריץ':  חמד, שחררנו כסף

חמד עמאר: מה שאני מבקש ממך זה שתביא את תכנית החומש של המגזר הדרוזי לידי ביטוי, תביא את זה בתקציב

חמד עמאר:  אנחנו צריכים מיליארד שקל לשנה, כי בתכנית התלת שנתית שבנינו היה מיליארד שקל בשנה

חמד עמאר:  בחמש שנים אנחנו צריכים חמישה מיליארד שקל, כדי להביא את המגזר הדרוזי לנקודה שהוא יוכל להתקיים ולהמשיך לרוץ קדימה

חמד עמאר:       	אני לא רוצה לדבר על התכנית של המגזר הערבי, ואני זוכר שאחמד טיבי תקף אותנו כשהכנו אותה, אבל בנושא של האלימות והרציחות במגזר הערבי – בשבוע שעבר היו 13 נרצחים, אתמול 19 – אסור לקצץ שקל אחד

חמד עמאר:  צריך לתת למשרד לביטחון לאומי את הכסף שדרוש כדי שימשיכו להילחם באלימות, ברציחות, כי חייבים לעצור את שפיכות הדמים במגזר הערבי

משה גפני: אלי דלל, בקשה

אליהו דלל: אדוני היושב ראש, ראשית אני רוצה לשבח את כוחות הביטחון על מבצע החילוץ ולשלוח תנחומים למשפחות אלדור וקליינמן

אליהו דלל:  יהי זכר הנופלים ברוך

אליהו דלל:  נאחל שכל חיילי צה"ל יחזרו בשלום, כולל החטופים

אליהו דלל:       אדוני שר האוצר, אני מעריך מאוד את הגישה שלך, בכלל אני מעריך אותך

אליהו דלל:  הגישה שלך הבוקר הייתה גישה חיובית, גישה של בואו נבדוק, נראה, מתוך רצון לעשות שינוי ולתקן עיוותים, אבל דבר אחד שמאוד מאוד מציק זה הנושא של אחדות

אליהו דלל:  אחדות יכולה להיות רק אם יש שיתוף בנטל של כל המגזרים

אליהו דלל:  צריך להיות גיוס כולל, וגם אמרתי את זה לראש הממשלה

אליהו דלל:  מי שהצבא רוצה אותו – שיתגייס, ומי שהצבא לא רוצה אותו – שילך לשירות לאומי

אליהו דלל:  זה כולל את החרדים, זה כולל את הערבים, זה כולל את כל האזרחים במדינת ישראל

אליהו דלל:  אני נמצא בהרבה מאוד שיחות ורואה שמה שהכי מפריע לכולם זה שיש מספר מועט של מגזרים שנושאים בנטל

אליהו דלל:  חייב שיהיה גיוס לכולם

אליהו דלל:  אנחנו צריכים את האנשים האלה גם במד"א, גם בשיטור העירוני, גם בבתי חולים, גם בכיבוי אש, גם בעוד דברים

אליהו דלל:  כולם גם צריכים ללמוד לשאת נשק

אליהו דלל:  אני חושב שכל שרי הממשלה צריכים לדעת מה לעשות בנושא הזה, כולל החרדים

אליהו דלל:  לא צריך להתבייש בזה, כולם צריכים לשאת בנטל

אליהו דלל:       כיושב ראש הוועדה לזכויות הילד ניהלתי כמה ישיבות בנושא של סיגריות אלקטרוניות

אליהו דלל:  צריך להטיל מיסוי על סיגריות אלקטרוניות

אליהו דלל:  אין שום סיבה לא להטיל מיסוי על סיגריות אלקטרוניות ומשקאות ממותקים

אליהו דלל:  בשני הדברים האלה אנחנו פוגעים בבריאות של הילדים שלנו

אליהו דלל:       מדד ג'יני צמצם את הפערים ב-10 שנים, אבל בשנתיים האחרונות אנחנו רואים אי שוויון, רואים שהנושא הזה פועל בכיוון ההפוך

אליהו דלל:       הנושא של רלב"ד זו השקעה, לא יכול להיות ששם מקצצים

בצלאל סמוטריץ': כמה זה היום?     

אליהו דלל: היום זה 60 מיליון

אליהו דלל:  התקצוב הראשוני כשהתחילו עם הרלב"ד היה 400 מיליון

בצלאל סמוטריץ': כמה הקיצוץ עכשיו? כמה בתקציב הזה קיצצו ברלב"ד?     

אליהו דלל: אני לא יודע במדויק, אבל אני יודע שזו השקעה

אליהו דלל:  לא יכול להיות שיש 60 מיליון שקל כשמדובר בפיקוח נפש

אליהו דלל:  הרלב"ד זה גם חינוך אוכלוסייה

אליהו דלל:  צריך להחזיר את התקציב - אפילו להוסיף

אליהו דלל:       	אנחנו היום רואים שיש מפעלי תעשייה בדרום ובצפון שנפגעו בגלל המלחמה

אליהו דלל:  צריך לבדוק איך ניתן לעזור למפעלים האלה

אליהו דלל:       אני חושב שאפשר לקבל הכנסות נוספות על ידי זה שמטילים מיסוי על ייבוא דרך האינטרנט

אליהו דלל:  לא הגיוני שאנחנו מסבסדים ארצות או חברות שהן אנטי ישראליות

אליהו דלל:  ההכנסות משם יכולות להגיע לכמה מיליארדי שקלים

משה גפני: חבר הכנסת קרויזר, בקשה

יצחק קרויזר: תודה רבה, אדוני היושב ראש, שר יקר

יצחק קרויזר:  חבל שכששר האוצר מגיע לוועדה עם גישה חיובית של לדבר על תקציב שהוא מבקש מאיתנו כחברי הוועדה לדון  - -     

נעמה לזימי: גישה חיובית בלי ספרי התקציב

יצחק קרויזר: זה בסדר שאין כאן אחידות כי כל אחד כאן מייצג מגזר מסוים, אבל חבל שבמקום לדון עם השר בנושאים עניינים זה הפך פה לאיזו שהיא התנגחות אישית אל מול השר

נעמה לזימי: ספרי תקציב זה עניין של שקיפות ודיווח, זו לא טובה שהשר עושה לנו

יצחק קרויזר:  ה-7

יצחק קרויזר: 10, אדוני היושב ראש, גרם לשינוי בתפיסת העולם במספר נושאים, כשאחד מהם זה הנושא של ההתיישבות בפריפריה, ההתיישבות של יישובי צמודי הגדר וחיזוק החקלאות

יצחק קרויזר:  הרי היום ברור לכולנו שבלי התיישבות בפריפריה וביישובי צמודי הגדר לא תהיה לנו חקלאות ולא יהיה לנו ביטחון

יצחק קרויזר:  יש מספר נושאים, אדוני היושב ראש ואדוני השר, שהתפניתם לעסוק בהם

יצחק קרויזר:  אחד מהם זה יישובי ספר שאני מאמין שבטעות הוחרגו וכתוצאה מכך יצאו ממתווה הפיצויים

משה גפני: רמת נגב

יצחק קרויזר: רמת נגב, באר מילכה

יצחק קרויזר:  מדובר בכסף קטן

יצחק קרויזר:  דיברתי עם היועצים של השר ואיתך, אנחנו צריכים לתת פה תשובות

יצחק קרויזר:       הנושא השני, כשאני יודע, השר, שזה לא התחיל במשמרת שלך, זה השחיקה בתקציב ההסעות בשלטון האזורי

יצחק קרויזר:  הנושא הוא נושא תקציבי לא גדול במיוחד אבל אקוטי שאנחנו דנים בו מ-2012

יצחק קרויזר:  היה כאן דיון ולא קיבלנו תשובות מהאוצר, מהמשרד

יצחק קרויזר:  אני חושב שהגיע זמן אחרי כל כך הרבה שנים לפתור את הסוגיה הזאת, להביא אותה לסופה

יצחק קרויזר:  יש אמנם גם תקציב שצריך להגיע ממשרד החינוך, אבל בסוף, אדוני השר, זה בידיים של המשרד שלך

יצחק קרויזר:       הנושא השלישי נוגע לאנשי מערך המילואים, ויש לי את הזכות הגדולה להיות אחד מהם

יצחק קרויזר:  התקציב הגדול הזה, אדוני השר, של תשעה מיליארד, לפני שהוא תקציב הוא אמירה ברורה שמשרתי מערך המילואים, שזה 2% מהאוכלוסייה, הם בראש סדר העדיפויות של המדינה ושל הממשלה

יצחק קרויזר:  אנחנו צריכים את הלחץ שלך, השר, של היושב ראש ושל כלל חברי הוועדה כדי לשנות את התעדוף בתוך המערכת אל מול לוחמי מערך הסדיר, וזה מתחיל בציוד, עובר לתחמושת, עובר להגדלת המענקים ללוחם/ לוחמת, בת/בן הזוג, ילדים, עצמאי, שכיר, סטודנט

יצחק קרויזר:  אני חושב שלא פחות חשוב זה הלחץ כאן של כולנו להגדיל את האוכלוסיות שזוכות לשרת בצבא הגנה לישראל ובמערכת הביטחון

משה גפני: מיכל, בקשה

מיכל מרים וולדיגר:  אני מבקשת לברך את השר ואת אנשי המשרד שמבחינתי, כפי שאני ראיתי, הגישו תקציב מאוזן

מיכל מרים וולדיגר:  נכון שאנחנו במלחמה, נכון שהיה קיצוץ רוחבי, אבל כן מדובר בתקציב טוב, בתקציב חברתי

מיכל מרים וולדיגר:  מצאתי בתוך התקציב תוספת של שלושה מיליארד שקל לחינוך, תוספת של כמיליארד שקל לרווחה, תוספת של כשלושה מיליארד שקל לביטוח לאומי, ותוספת של ארבעה מיליארד שקל למשרד הבריאות שהולכים ברובם לקופות החולים

מיכל מרים וולדיגר:  קופות החולים עושות עבודה נפלאה, חשובה, ערכית בהחלט, אין ספק, אבל הבעיה היא שבנושא של בריאות הנפש אין נתונים, אין הסברים

מיכל מרים וולדיגר:  כשאני פונה בשאלות לקופות החולים, כשאני פונה בשאלות למשרד האוצר ולמשרד הבריאות כדי לקבל פירוט איך בדיוק הכסף מועבר לבריאות הנפש מתוך התקציב, אני לא מקבלת תשובות, אני לא יודעת האם זה באמת מגיע או לא מגיע

מיכל מרים וולדיגר:  אני חושבת שזה התפקיד של משרד האוצר ושל משרד הבריאות לטפל בזה

מיכל מרים וולדיגר:  ראיתי בתקציב שאין תוספת לבתי החולים לבריאות הנפש, זה נשאר אותו דבר, ואני רוצה לדעת למה

מיכל מרים וולדיגר:  אני גם לא יודעת למה יש הפחתה של שלושה מיליון שקל ממרכזים לבריאות הנפש

מיכל מרים וולדיגר:  הדבר האחרון שאני שומעת זה הרצון להטיל אגרה על מתמודדי נפש שפונים למיון, מה שלא היה עד היום

מיכל מרים וולדיגר:  לא שיש תקציב למיון בבריאות הנפש, אבל להפיל עליהם - -     

גלעד קריב: למיון כללי, או למיון בריאות הנפש?     

מיכל מרים וולדיגר: הם משלמים, לצערי, למיון רגיל, כשלמיון לבריאות הנפש הם עד היום לא שילמו

מיכל מרים וולדיגר:  עכשיו הרצון הוא להטיל עליהם את האגרות

מיכל מרים וולדיגר:  כבוד השר, חשוב להבין שמתמודדי הנפש הם האוכלוסייה הכי חלשה במדינת ישראל

מיכל מרים וולדיגר:  המחלה מגיעה בגיל מאוד צעיר, מה שמונע מהם לרכוש לעצמם השכלה, לקיים זוגיות, הם בודדים, הם חיים מהקצבה

מיכל מרים וולדיגר:  לא יעלה על הדעת להטיל עליהם אגרות מכל סוג שהוא, בוודאי לא אגרות מיון

משה גפני: ינון, בקשה

ינון אזולאי: תודה רבה לך, אדוני היושב ראש, ותודה לך, אדוני השר, על ההקשבה, על הושטת היד

ינון אזולאי:  אני חושב שבוועדה הזאת הושטת היד הוכיחה שאפשר לסגור דברים ולהגיע להבנות, אם יש רצון מצד האוצר

משה גפני: ינון, אני אומר לך שהשר לוקח את הדיבורים העניינים שנאמרו פה ברצינות

ינון אזולאי: אני מסכים, כי אני מכיר אותו ואני יודע שכך זה יהיה

ינון אזולאי:  אני רוצה לגעת בשתי נקודות עיקריות

ינון אזולאי:  הנושא הראשון זה הנושא של המילואימניקים

ינון אזולאי:  כשעבר פה חוק המענקים דובר על להעביר עסק חדש או עסק בצמיחה למסלול אדום - זה עדיין לא יושם

ינון אזולאי:  יש מילואימניקים שעוד לא הגישו בכלל

ינון אזולאי:  צריך לתת להם את המענה, את האוויר לנשימה

ינון אזולאי:  יש כאלה שעדיין נמצאים בחזית

ינון אזולאי:  נכון שנאמר שמתנגדים למקדמות כדי שלא יחזור המצב של הקורונה, אבל המקרה שלהם הוא שונה, אפשר להקל עליהם

ינון אזולאי:  אם צריך להביא בחקיקה משהו מיוחד למילואימניקים, זה בסדר גמור, אני חושב שכולם יתמכו בזה

ינון אזולאי:  גם אפשר להתחייב שלא נפתח את זה לשאר

ינון אזולאי:  צריך לבוא עם משהו שהוא טוב, כי אנחנו כל היום מקבלים את הפניות האלו

ינון אזולאי:       היה פה פרי גליל והיה סולבר

ינון אזולאי:  אמנם הבעיות של שניהם שונות, אבל בסוף הבעיות של שניהם מתנקזות לבעיה של כסף

ינון אזולאי:  הבעיה בסולבר היא העלאת מכסים שהרבה שנים לא עשו, היה מצב של פטור ממכסים

ינון אזולאי:  יש שם בעיה נקודתית שהיא לא משמעותית אם מעלים מכסים

ינון אזולאי:  או שצריך למצוא לזה פתרון תקציבי, או שיגישו בקשה ויביאו פתרונות

ינון אזולאי:  עובדי פרי גליל שובתים כבר מאתמול, מתבצרים

ינון אזולאי:  מדובר על כ-50 מתוך 120 עובדים שהודיעו להם שהם מפוטרים

משה גפני: 45

ינון אזולאי: ה-70,75 הנותרים גם בדרך להיות מפוטרים

ינון אזולאי:  הבעיה שם היא שלא התחייבו לחקלאים על הסחורה

ינון אזולאי:  יש שם סיפור של כסף לא גדול

בצלאל סמוטריץ': מה אתה רוצה, שלכל מפעל כושל ניתן תקציב?     

ינון אזולאי: יש הבדל בין מפעל שנמצא במרכז לבין מפעל שנמצא במקום אחר

ינון אזולאי:  חשוב לתת את הדעת על הדברים האלה

אליהו דלל: הוכח שהורדת המכסים לא הביאה להורדת מחיר המוצרים

משה גפני: מטי, בקשה

מטי צרפתי הרכבי: כבוד שר האוצר, שקיפות היא דבר מאוד מאוד חשוב במינהל תקין, לכן הספרים המלאים וכל הפירוט הוא הכרחי כחלק מהיכולת שלנו לפקח

מטי צרפתי הרכבי:  לא הייתי מקלה ראש בהפרה של חוק יסוד לכזה משך זמן

מטי צרפתי הרכבי:  אני לא חושבת שבמלחמה נכון לקצץ בתקציב החינוך, בטח לא בתקציב ההשכלה הגבוהה

מטי צרפתי הרכבי:  אסור לקצץ בתקציב הרשויות המקומיות שהוכיחו ב-7 באוקטובר כמה שחוסנן הוא קריטי, כשבעניין הזה אני מצטרפת לקריאה לתקצב את ההסעות במחיר ראוי ומוצמד

מטי צרפתי הרכבי:  אני לא חושבת שצריך לקצץ 12% ממשרד החקלאות, כי הוכחנו כמה הביטחון התזונתי של מדינת ישראל הוא קריטי

מטי צרפתי הרכבי:  מנגד, יש עלייה של כ-500 מיליון שקלים, שזה גידול של 40% בכל מה שקשור לנושאי יהדות לעומת התקציב המקורי, והגדלת התקציבים לאברכים - נתח באוכלוסייה שלא תורם לכלכלה, לא תורם לפריון, לא מתגייס לצבא, נהנה מפטור משכול

מטי צרפתי הרכבי:  השכול מלווה אותנו מאז ה-7 באוקטובר

מטי צרפתי הרכבי:  לא יעלה על הדעת שאוכלוסייה פטריוטית, ציונית ויהודית לא משרתת בצבא, לא תורמת, נהנית מפטור משכול שמכה בנו כל כך חזק

מטי צרפתי הרכבי:  מדוע לא נסגרו משרדי ממשלה מיותרים? מדוע לא קוצצו הכספים הקואליציוניים כפי שהובטח ב-70%? האם התקציב שמוגש לנו ל-2024 לוקח בחשבון הסלמה משמעותית בגבול הצפון וביהודה ושומרון? אני חושבת שהורדת דירוג האשראי היא שלך, היא כתובה על ידך ולא קשורה למלחמה

מטי צרפתי הרכבי:  היא כמובן הושפעה מהמלחמה, אבל התקציב הלא אחראי והגירעון המאוד מאוד קיצוני בניגוד למה שהצהרתם הם אלה שגרמו למודי'ס להוריד את הדירוג

מטי צרפתי הרכבי:  כבוד השר, אם יש לך שעון אתה תראה שזה תקציב של 6 באוקטובר

משה גפני: פנינה, בקשה

פנינה תמנו:  תודה רבה, אדוני היושב ראש

פנינה תמנו:  אני רוצה לברך אותך, שר האוצר, על התקציבים הראויים ששמת לטובת המילואימניקים, לטובת בני ובנות הזוג, לטובת המשפחות

פנינה תמנו:  עדיין יש פערים קטנים, אבל בהחלט אפשר לסגור את הפערים האלה, כולל נשות אנשי הקבע שאנחנו צריכים להוביל לפתרון יחד עם משרד הביטחון

פנינה תמנו:  אתה יודע כמה אנחנו עובדים בוועדה למעמד האישה בנושא הזה, כשיושבי הראש של ועדת הכספים והכלכלה סייעו במתווה

פנינה תמנו:  אני חושבת שסך הכל המסר גם למילואימניקים וגם למשפחות עבר

פנינה תמנו:       אני מגלה לתומי שמי שהכי נפגע כאן אלו האוכלוסיות המוחלשות

פנינה תמנו:  אני מאמינה שבעת הזאת, במיוחד מאז ה-7 באוקטובר, קיבלנו שיעור על אחדות, על קבלת האחר, על הוגנות, על שוויון ועל צניעות

פנינה תמנו:  כמי שעלתה לארץ אני מאמינה בעלייה, בהתיישבות, בחיזוק, בפיתוח המדינה, כולל בניית חברה, הגנה, כי אלה התשתיות והעוגנים של מדינת ישראל

פנינה תמנו:  מילא קיצצתם בתקציבים של העלייה, כמו למשל שהפחתתם חצי מיליארד שקל בנושא של העלייה מאתיופיה, אבל יש לנו גם אחים ואחיות בהודו מבני המנשה שלמרביתם כאן בארץ אין לובי, אין מי שיזעק את זעקתם

פנינה תמנו:  יש 5,000 שממתינים לעלות

פנינה תמנו:  הם במלחמה, הם תחת מתקפה, כולל בתי הכנסת שהושחתו ומקוואות שהושחתו

פנינה תמנו:  אסור לנו לעצום עין גם אם אנחנו בתוך מלחמה

פנינה תמנו:       אני רואה שהולכים לקצץ בתכניות לשילוב יהודי אתיופיה

פנינה תמנו:  אני לא יודעת אם אתה יודע את זה, שר האוצר, אבל אנחנו נהיה הראשונים תמיד להילחם על האדמה, על הארץ ועל עם ישראל

פנינה תמנו:  לא כי אנחנו רוצים לתרץ או להוכיח, אלא כי זו החובה שלנו

פנינה תמנו:  אחוז המוטיבציה של יהודי אתיופיה הוא כזה גבוה, אבל הולכים לקצץ בכל התכניות שהן הבסיס בלהחזיק, בלתקן את המציאות המעוותת והקשה של צעירים יוצאי אתיופיה, של נשים, של גברים, של ילדים

בצלאל סמוטריץ': את מדברת על החלטת הממשלה?        

פנינה תמנו: כן, החלטה שצמצמה הוצאת ילדים מהבית, החלטה שנאבקה בשיטור יתר, החלטה, כמו שאמר סימון, של לסגור תכניות כך שהילדים האלה יסתובבו ברחוב

פנינה תמנו:  מה המסר שאנחנו נותנים להם כשהם רואים את בני ובנות הקהילה נלחמים, מחרפים את נפשם? אני לא אוהבת לעשות את ההבדלה הזאת, אנחנו חלק בלתי נפרד מעם ישראל, אבל קרוב ל-20 חיילים נהרגו בקרב

פנינה תמנו:  מה המסר שאנחנו נותנים בכך שהילדים האלה יישארו מחוץ לחוגים? מה המסר שאנחנו נותנים להם כשאנחנו הולכים לקצץ בתכניות החינוך שאמורות לצמצם את הפערים? התכנית הזאת הוכיחה את עצמה, כי היינו על 54% בבגרויות והיום זה קפץ ל-74% בבגרויות

בצלאל סמוטריץ': על איזה תכנית את מדברת?         

פנינה תמנו: תכנית לשילוב יהודי אתיופיה

בצלאל סמוטריץ': את מה שאני הבאתי בתחילת השנה? הרי יש תכנית גדולה שאני הבאתי

פנינה תמנו: זאת תכנית שהייתה מתוקצבת והחליטו לקצץ בה 15%

פנינה תמנו:  הממשלה החליטה לאשר את התכנית ב-2015

פנינה תמנו:  אמנם לקח שנתיים עד שהיא יצאה לאור, אבל התכנית הזאת מתקנת את המציאות ואת האפליה שקיימת כלפי בני ובנות הקהילה

פנינה תמנו:  אנחנו מדדים מאחור בכלכלה, אנחנו מדדים מאחור בחינוך, אנחנו מדדים בהרבה מאוד תחומים שלא באשמת בני ובנות הקהילה

פנינה תמנו:  יש לנו ילדים פיקחים, אינטליגנטיים, אבל מה לעשות שהייתה הסללה בדיור, שיש פערים אובייקטיביים ויש גזענות

פנינה תמנו:  אנחנו מדברים על קיצוץ של 18 מיליון שקלים

פנינה תמנו:  ה-18 מיליון שקלים האלה, ויעידו על זה סימון ורבים אחרים שמכירים את התחום, הם מצילי חיים

פנינה תמנו:  אני מבקשת ממך, אדוני השר, לתקן את העוול הזה, לדאוג שלא נוגעים בתכנית הזאת שאמורה להמשיך לפחות עוד עשור

פנינה תמנו:  הקהילה לא רוצה שקל מיותר שיבוא אליה או העדפה מסוימת, היא פשוט רוצה לתקן את המצב

משה גפני: נעמה, בקשה

נעמה לזימי: 	מסתבר שאין באמת כסף לכולם

נעמה לזימי:  לפני שאנחנו נדבר על התקציב שלא משקף בשום צורה שהיא את המציאות של אחרי האסון, אני קודם כל רוצה לשאול מה עם הספר הירוק של הפירוט התקציבי

נעמה לזימי:  העובדה שאנחנו צריכים לעתור כדי לדון בסעיפי התקציב, כדי להבין איפה הקיצוץ, זו באמת תעודת עניות

נעמה לזימי:  אי אפשר להגיד אחדות ואז לטייח, זה לא עובד

בצלאל סמוטריץ': זה משהו שמוגש כל תקציב?     

נעמה לזימי: אתה שר אוצר

נעמה לזימי:  אלוהים ישמור, אני לא יודעת מה קורה כאן

בצלאל סמוטריץ':  אני שואל

נעמה לזימי: כן, ספר כחול – פירוט מילולי, ספר ירוק – פירוט מספרי

נעמה לזימי:  ספר כחול בשן ועין הוצאנו

נעמה לזימי:  ספר ירוק –איפה הוא?     

בצלאל סמוטריץ': אין כבר ירוק

בצלאל סמוטריץ':  זה לא קיים כבר הרבה מאוד שנים

נעמה לזימי: זה לא נכון

נעמה לזימי:  בתקציב קודם היה את זה

נעמה לזימי:  הייעוץ המשפטי של הכנסת השיב לעתירה שלנו, קיבל את העתירה שלנו

בצלאל סמוטריץ': אתם רוצים להגיד שוועדת הכספים רוצה פירוט שמונה ספרות? מי אמר שאני נגד? זה לא שהיה ואנחנו לא נותנים, פשוט אין דבר כזה

בצלאל סמוטריץ':  לא נתתם את זה כשהייתם בממשלה, וגם לא נתנו את זה בממשלות קודמות

ינון אזולאי: כל השנים מבקשים את זה, אבל אף פעם לא קיבלו

נעמה לזימי: 	ינון, זה לא נכון

נעמה לזימי:  בתקציב שכולו קיצוצים אמורים להבין את סעיפי התקציב

נעמה לזימי:  מה הם מנועי הצמיחה בתקציב הזה? אנחנו רואים קיצוצים במנועי צמיחה, אנחנו רואים קיצוץ בשירות התעסוקה, אי תוספת למערך בריאות נפש, קיצוץ בהכשרות לגיל הרך, קיצוץ בשעות הוראה בחינוך, קיצוץ במערכת ההשכלה הגבוהה, קיצוץ בתשתיות פיזיות

נעמה לזימי:  אנא ספרו לי מה הם מנועי הצמיחה של התקציב הסקטוריאלי, האנטי אחדות, האנטי חברתי הזה

נעמה לזימי:  כמה מהכסף הקואליציוני נכנס לבסיס התקציב? למה לא נכנסה בתקציב הזה מינהלת לשיקום אזרחי של הצפון והתקצוב להארכת הוראות הפינוי של אזורים שלמים שנמצאים כבר ארבעה חודשים בחוסר ודאות? זה לא ערכי, זו חרפה של ממש שאנחנו מעמידים אותם כל פעם באי ידיעה לגבי השאלה אם מתארכת הוראת הפינוי או לא

נעמה לזימי:  אנחנו מייצרים סטרס בקרב אוכלוסייה מפונה ועקורה מביתה

נעמה לזימי:  מעודדים הגירה מאזורים שלמים, כי כבר רשומים לבתי ספר ולמערכי גנים

נעמה לזימי:  הכריז פה שר האוצר שאין קיצוצים בתנועות הנוער לחינוך הלא פורמאלי

נעמה לזימי:  בקומה למטה קיימתי דיון יחד עם חבר הכנסת יוסי טייב על מצבן של תנועות הנוער

נעמה לזימי:  כששאלנו את הרפרנט של האוצר האם הבשורה של שר האוצר נכונה, הוא אמר שהוא לא מכיר את זה, שאין לו מושג מה המקור התקציבי לביטול הקיצוץ

נעמה לזימי:  זו חרפת עולם

ינון אזולאי:  כשזה מגיע לוועדת הכספים את יכולה לשנות

נעמה לזימי: אם האחראי מהאוצר אומר שהוא לא מכיר - -     

ינון אזולאי: אז מה? את נותנת לו כוח? אנחנו צריכים את הכוח, לא הוא

נעמה לזימי: תודה רבה על חיזוק מעמד הכנסת בעת הזו

משה גפני: למה ההתלהבות הזאת שלך?     

נעמה לזימי: אכזבה, לא התלהבות

משה גפני: יושב פה המנכ"ל ואומר שהוא לא יודע מה הרפרנט אמר

משה גפני:  מה שאמר השר הוא נכון

ינון אזולאי: הוא אמר שאנחנו לא חותמת גומי

חמד עמאר: אנחנו רוצים את התוצאה, זה מה שמעניין אותנו

נעמה לזימי: שמענו כבר על תשעה מיליארד ₪ למילואימניקים בלי מקור, על תקצוב בריאות הנפש בלי מקור, לכן אני טיפה סקפטית

נעמה לזימי:  העלאת מע"מ שלא בוחלת בין אוכלוסיות בעת הזו זה דבר עקום לעשות

נעמה לזימי:  היה צריך לעשות מיסוי פרוגרסיבי על תאגידים גלובאליים שלא משלמים שום מס על נוכחותם בישראל, או להרחיב מיסים פרוגרסיביים אחרים שהיינו מסכימים עליהם

משה גפני: אני מסכים איתך

נעמה לזימי:  יש לי לא פעם תפיסת עולם אחרת משל כל מיני גופים כלכליים, כמו למשל קרן המטבע, חברות הדירוג, אבל יש עקרונות שאנחנו מסכימים עליהם - שההחרבה של מוסדות ויצירת אי ודאות היא הרס כלכלי, שתקציב שלא מייעד את עצמו לפיתוח תעסוקה ולא מכניס אוכלוסיות למשק הוא תקציב הרסני, שהעדר קיצוצים הכרחיים בתקציבים מיותרים על חשבון מנועי צמיחה זאת חרפה

נעמה לזימי:  העדר דיבור על היום שאחרי ויצירת אי ודאות גם בגזרה הביטחונית והאזורית במכוון מייצר מצב שחברות הדירוג אומרות "לאן פני ישראל"

נעמה לזימי:  את כל זה אתם עושים

נעמה לזימי:  זו לא בדיוק תוספת נקודת מס על המע"מ

ולדימיר בליאק: שר האוצר דיבר על ועדה ציבורית לתקציב הביטחון

ולדימיר בליאק:  אם יש כאן ועדה משותפת של ועדת הכספים וועדת החוץ והביטחון שדנה בתקציב הביטחון, למה צריך ועדה ציבורית?     

משה גפני: מי אמר שעושים?        

ולדימיר בליאק: שר האוצר אמר

ולדימיר בליאק:  בעיני זה מהלך שגוי שמחליש את מעמדה של הכנסת

נאור שירי: המימון הממשלתי של הפינוי המוסק מבית החולים יוספטל הופסק

נאור שירי:  הייתי שמח לשמוע מה קורה עם זה, וזה כחלק מהחשיבות הגדולה שרואה יושב ראש ועדת כספים בעיר אילת

משה גפני: אדוני השר, בקשה

בצלאל סמוטריץ': אני ברשותכם רוצה להתחיל בכמה התייחסויות כלליות, כי יש כמה דברים שעברו כאן כחוט השני

בצלאל סמוטריץ':  בשבוע הראשון של המלחמה הערכתי שאנחנו נצליח להתמודד עם גירעון של 5% השנה, רק שאז לא ידעתי כמה זמן היא תיקח, כמה היא תעלה

בצלאל סמוטריץ':  למדתי שעדיף שבתקופות של חוסר ודאות כאלו להימנע מלתת הערכות

בצלאל סמוטריץ':  זה נכון, נתתי הערכה לא נכונה, אבל צריך לזכור שמה שקובע כאן את הגירעון זו עלות המלחמה

בצלאל סמוטריץ':  גם הנגיד בכל ההתבטאויות הפומביות שלו נקב בהרבה מאוד צעדים שמתבקשים מאיתנו

בצלאל סמוטריץ':  את כולם עשינו

בצלאל סמוטריץ':  תשימו לב שהוא מעולם לא אמר מה לדעתו צריך להיות יעד הגירעון השנה

בצלאל סמוטריץ':  למה? מכיוון שגם הוא יודע שיעד הגירעון הוא שאלה של כמה פצצות הצבא יירה

ולדימיר בליאק: אני מניח שהוא אמר את זה בדיונים הסגורים

בצלאל סמוטריץ': לא

בצלאל סמוטריץ':  הוא כן דיבר על היקף צעדי ההתכנסות הפרמננטיים שאנחנו צריכים לעשות כדי לתת מענה לגידול הפרמננטי בתקציב

בצלאל סמוטריץ':  המלחמה הזאת גוזרת עלינו שני סוגים של גידולים

בצלאל סמוטריץ':  יש את הגידול החד פעמי של עלות המלחמה, כשיש לנו מעט מאוד שליטה על זה

בצלאל סמוטריץ':  אני מול צה"ל ומערכת הביטחון אתחיל לדבר בתקופה הקרובה גם על סדרי עדיפויות, לא רק על צרכים, אבל בסוף אף אחד מאיתנו לא מצפה שנגיד לצבא, "תירו פחות פצצות ותסכנו יותר חיילים", או "תגייסו פחות מילואים"

בצלאל סמוטריץ':  היעד הוא לנצח, כמה שזה יעלה זה יעלה

בצלאל סמוטריץ':  זה סוג של נעלם שמכתיב לנו את הגירעון

בצלאל סמוטריץ':  אם תיפתח פתאום חזית צפונית והיא תעלה עוד הרבה כסף, ברור שהיא תגדיל את הגירעון

בצלאל סמוטריץ':  אני מאוד מקווה שאף אחד כאן לא חושב שאנחנו צריכים להגביל את הצבא ואת המאמץ המלחמתי משיקולי תקציב

מירב כהן: לא, השאלה רק איך אפשר לחסוך מדברים אחרים

בצלאל סמוטריץ': זה נכון שבשבוע הראשון הערכנו שהמלחמה תהיה קצרה יותר ותעלה פחות, אבל מסתבר שההיקפים של התחמשות חמאס הם הרבה יותר גדולים ממה שחשבנו, היקפי התת קרקע, הכוחות הלוחמים, כמות האמל"ח שיש שם

בצלאל סמוטריץ':  אין מילים לתאר איך צה"ל עובד – המקצועיות, יכולת הלמידה תוך כדי תנועה, פיתוח התרגולות וההתמודדות עם תת קרקע

בצלאל סמוטריץ':  מדובר על מחירים כבדים מאוד, אבל זה הרבה פחות ממה שהפחידו אותנו לאורך שנים

בצלאל סמוטריץ':  יגיע הרגע שנתחקר את השנים שקדמו למלחמה הזאת

בצלאל סמוטריץ':  צה"ל עובד יפה, אבל זה עולה כסף

בצלאל סמוטריץ':  אני שם רגע בצד את המרכיב המרכזי שמכתיב לנו את גודל התקציב ואת הגירעון בשנה הזאת, שזה עלות המלחמה - אגב, היא מקרינה גם על עלויות אזרחיות נלוות, כמו למשל הפינויים, כמה זמן תושבי הצפון יהיו מחוץ לבית, כמה זמן נצטרך לשלם על בתי מלון, כמה זמן נצטרך לשלם על מערכות חינוך חליפיות בבתי המלון, רווחה וכו'

בצלאל סמוטריץ':  פה אני לא מציע להתווכח

בצלאל סמוטריץ':  אם תשאלו אם אנחנו נותנים מענה מספק, אני חושב שכן

בצלאל סמוטריץ':  אנחנו נותנים מעטפת מאוד מאוד מרחיבה למפונים, לניצולים, למילואימניקים

בצלאל סמוטריץ':       יש מרכיב שני, הוא יותר חשוב בהקשר של מקרו כלכלה, וזה הגידול הפרמננטי שהמלחמה הזאת גוזרת עלינו

בצלאל סמוטריץ':  לכולם ברור שתקציב הביטחון יגדל

בצלאל סמוטריץ':  כמה? זה בדיונים

בצלאל סמוטריץ':  אמרתי לכם שהתעקשתי על הקמת ועדה ציבורית, כי אני חושב שבהיקפים כאלה - -     

ולדימיר בליאק: יש ועדה משותפת של הכנסת

ולדימיר בליאק:  למה אתה מחליש?         

בצלאל סמוטריץ': תמיד הממשלה מקיימת דיונים, מקימה ועדות

בצלאל סמוטריץ':  זה לא מזלזל בכנסת

בצלאל סמוטריץ':  בסוף הדברים מגיעים לכנסת

בצלאל סמוטריץ':  צריך פה לתקף את תפיסת הביטחון שלנו, לתקף את האיומים, את תרחישי הייחוס, לבדוק שאנחנו נותנים מענה נכון

בצלאל סמוטריץ':  הצבא לא מבקש עכשיו מיליארד או שניים, הוא מבקש להכפיל את תקציב הביטחון

בצלאל סמוטריץ':  הדבר הזה הוא דרמה במונחים כלכליים

משה גפני:  מה זה "להקים ועדה"?     

בצלאל סמוטריץ': ראש הממשלה, שר הביטחון ואני החלטנו שמקימים ועדה ציבורית שתבחן את סוגיית הביטחון ותקציב הביטחון מאפס, לא רק את ההגדלות שלו

גלעד קריב: כל עוד זה מגיע בסוף - -     

בצלאל סמוטריץ': בסוף זה יבוא לממשלה ולכנסת, אין על זה ויכוח

בצלאל סמוטריץ':  תקציב הביטחון יגדל במשהו וגם תקציב הריבית יגדל כי צריך לקחת 200 מיליארד שקלים

אורית פרקש הכהן: תדבר על האתגרים, לא על מה שאנחנו יודעים

אורית פרקש הכהן:  זה שהוצאות הביטחון עולות אנחנו יודעים

אורית פרקש הכהן:  השאלה איך מתמודדים עם מציאות כזאת

בצלאל סמוטריץ': האתגר המרכזי בכלכלה זה אותו גידול פרמננטי שהוא פונקציה של הגידול בתקציב הביטחון, פונקציה של הגידול בתקציב הריבית כתוצאה מהצורך לממן חד פעמי את המלחמה ופונקציה של הגידול בקצבאות ביטוח לאומי לנפגעי פעולות איבה ובריאות הנפש

בצלאל סמוטריץ':  יש פה דברים שצריך לסחוב הרבה שנים קדימה, שזה האתגר המרכזי שבשבילו אנחנו מביאים עכשיו צעדי התכנסות של למעלה מאחוז תוצר גם ב-2024 וב-2025 –חלקם בצד ההוצאה, חלקם בצד ההכנסה

בצלאל סמוטריץ':  וכן, זה מתואם עם הנגיד, זה מתואם עם גורמים אחרים

בצלאל סמוטריץ':  עמדנו ביעדים שהצבנו לעצמנו בעניין הזה גם בלי להיכנס למלחמות עולם ולקצץ בבשר החי, בדברים שכולם כאן היו צועקים

בצלאל סמוטריץ':  אם אתם רוצים שנגיע לגירעון השנה של 5% ולא של 6

בצלאל סמוטריץ': 6%, מה שכולנו היינו רוצים, זה עניין של 32 מיליארד שקלים

בצלאל סמוטריץ':  בינתיים רוב מה ששמעתי פה זה איפה לא לקצץ

בצלאל סמוטריץ':  צועקים כשמקצצים בתכניות החברה הערבית וצועקים כשמקצצים בחברה האתיופית

נעמה לזימי: יש לנו איפה לקצץ

בצלאל סמוטריץ': אין לכם

בצלאל סמוטריץ':  עזבו שנייה פופוליזם

פנינה תמנו: אתה מזלזל בדברים שהעלינו?     

בצלאל סמוטריץ': אני לא מזלזל

בצלאל סמוטריץ':  אני רוצה להסביר איפה אני חושב אחרת

ולדימיר בליאק: אתה הבאת להורדת הדירוג של מדינת ישראל

ולדימיר בליאק:  זאת הסיבה שאתה צריך להתפטר, לא בגלל שקוראים לך בצלאל סמוטריץ'

בצלאל סמוטריץ': ההוצאה הציבורית במדינת ישראל בהרבה תחומים לא גבוהה ביחס למקובל במדינות ה-OECD, היא אפילו נמוכה בלא מעט תחומים

בצלאל סמוטריץ':  אין המון איפה לחתוך בבשר החי של התקציבים האזרחיים במדינת ישראל

בצלאל סמוטריץ':  אפשר הרבה להתייעל, זה אני מסכים, גם במגזר הציבורי, גם בדיגיטציה, ויש תכניות שאנחנו מובילים בתחום הזה, אבל קיצוץ של עוד 32 מיליארד שקל לא יבוא מהכספים הקואליציוניים

בצלאל סמוטריץ':  בקואליציוני אפשר להתווכח על מיליארד או שניים שאתם לא אוהבים

בצלאל סמוטריץ':  הרי אתה מסכימים שבתקציבי הבל"ם, הבריאות ותנועות הנוער - -     

נעמה לזימי:     שני מיליארד אחלה מכסה

בצלאל סמוטריץ': אתם תגידו לי לקצץ בישיבות ואצל החרדים, חבריי מימין יגידו לי לקצץ בתאגיד, בתיאטרון הבימה ועוד בכמה דברים פחות חשובים כך שנמצא יחד עוד שלושה מיליארד

נעמה לזימי:   סחיטה באיומים

בצלאל סמוטריץ': זה לא סחיטה באיומים

בצלאל סמוטריץ':  אני מסכים שיש בתקציב הענק הזה שלושה-ארבעה מיליארד שכל אחד, לשיטתו, חושב שאפשר לקצץ

בצלאל סמוטריץ':  אפשר להגיד שזה לא מעודד צמיחה, שזה לא הוצאות יעילות מבחינה כלכלית

בצלאל סמוטריץ':  אגב, יהיו כאלה שיגידו שלא צריך את הרכבת לקרית שמונה כי זה לא מנוע כלכלי, שצריך רק את המטרו, ויהיו כאלה שיגידו שחייבים להאריך את כביש 6 לצפון כי זה מחבר פריפריה

בצלאל סמוטריץ':  יש כמה מיליארדים שהם בשוליים אל מול סדר הגודל של האירוע

בצלאל סמוטריץ':  אמרתם לי שיש פער בין מה שהערכתי בשבוע הראשון של המלחמה

בצלאל סמוטריץ':  למה הערכתי? כי נורא רציתי

בצלאל סמוטריץ':  הערכתי לטובת כולנו, כי כולנו רוצים גירעון נמוך

בצלאל סמוטריץ':  פער של 1

בצלאל סמוטריץ': 6%, של 32 מיליארד שקל, לא ייפתר בשלושה-ארבעה מיליארד שאנחנו נריב עליהם פה

בצלאל סמוטריץ':  נריב, נתכתש, נמרוט נוצות, נעשה מלחמות יהודים כך שסינוואר ישב בבונקר וימחא כפיים שהיהודים מוציאים את המיץ אחד לשני, ובסוף נמצא שניים, שלושה, ארבעה מיליארד, שזה 0

בצלאל סמוטריץ': 2% תוצר, כלום

בצלאל סמוטריץ':  רציתי לסגור משרדים, שמתי תכנית כזאת, אבל בינינו, זה כמה עשרות מיליונים

בצלאל סמוטריץ':  הרי לא סוגרים את היחידות - -     

ולדימיר בליאק: זה לא כמה עשרות מיליונים

בצלאל סמוטריץ': זה כמה עשרות מיליונים

בצלאל סמוטריץ':  זה קצת לשכות, קצת יועצים, כי הרי אתה לא סוגר את היחידות

בצלאל סמוטריץ':  אף אחד לא יסגור את השירות הלאומי, את הגרעינים או את הפעולות שהמשרדים עושים

בצלאל סמוטריץ':  אם אתה רוצה לקצץ בפעולות, בוא נדבר על פעולות, אבל אז כל אחד יצעק, "רגע, קיצצת בדבר החשוב"

נאור שירי: אבל זאת התייעלות

גלעד קריב: הוספתם בזה

בצלאל סמוטריץ': 	אני אגיד לך איפה הוספנו

בצלאל סמוטריץ':  הוספנו בבריאות הנפש

גלעד קריב: זה חשוב מאוד, יישר כוחכם

בצלאל סמוטריץ': הוספנו בצבא, בבל"ם, במענה לניצולים, למפונים, לשיקום חבל תקומה

בצלאל סמוטריץ':  שמרנו הרבה מאוד כסף לפיתוח הצפון, מיליארדים

נעמה לזימי: כמה? מה זה אומר? מה זה "שמרנו"?     

בצלאל סמוטריץ': יש תכנית גדולה של שני מיליארד שקלים לנדל"ן, לשוק הדיור ולהייטק

בצלאל סמוטריץ':  נזרים מיליארדים לתעשיית ההון סיכון בשני מסלולים: ערבויות מדינה של החשב הכללי, שיכניסו את הגופים המוסדיים לקרנות הון סיכון, ו-400 מיליון שקל ברשות החדשנות לסטרטאפים ישראליים

בצלאל סמוטריץ':  הוספנו 150 מיליון שקלים לעידוד שילוב חרדים בשוק התעסוקה מעבר למה שהיה בתקציב המקורי של 2024, שגם בו היו מכללות, תמריצים לתעסוקה

בצלאל סמוטריץ':  הוויכוח בינינו זה אם אני צריך מקלות, להרעיב אנשים כדי לזרוק אותם לשוק - -     

אורית פרקש הכהן: זה לא הוויכוח

בצלאל סמוטריץ': אני עוסק בשנה שאני שר אוצר בשילוב חרדים בשוק התעסוקה, מה שאף אחד לא עשה לפניי, כולל לא אתם שהייתם בממשלה הקודמת

נעמה לזימי:  כולל הארגונים לעידוד השתמטות, כולל תקצוב אי יציאה לשוק העבודה

בצלאל סמוטריץ': אני חוזר למקרו

בצלאל סמוטריץ':  אפשר עכשיו במשך שבועיים לנהל כאן קרבות של ימין-שמאל, דתיים-חילוניים-חרדים, יהודים-ערבים וקואליציה-אופוזיציה על שניים-שלושה מיליארד, על שוליים, כשלחלקם יש משמעות סמלית, אני לא מתנגד

בצלאל סמוטריץ':  ביקשתי להקפיא את השכר של כולנו ואני שמח שזה קרה

בצלאל סמוטריץ':  יש אלמנטים סמליים ששווים הרבה יותר מהכסף שלהם, אבל הם שוליים בשאלות מקרו-כלכלה

בצלאל סמוטריץ':  מקרו-כלכלה זה להראות את התיקונים הפרמננטיים שאנחנו עושים שילוו אותנו ב-2024,2025 והלאה, כאשר בחלקם יש צעדים קשים

בצלאל סמוטריץ':  אם הזכרתם את הדוח של מודי'ס, אתם תראו שבמקרו כלכלה הוא נתן ציונים מאוד טובים לכלכלה ולנו כמדינה

נעמה לזימי: אמרת שהם לא מבינים מה קורה פה

נעמה לזימי:  הם מבינים או לא מבינים?     

בצלאל סמוטריץ': בכלכלה הם מבינים מצוין

נעמה לזימי: אבל אמרת שהם לא התייחסו לנתונים כלכליים, שהם עשו את זה פוליטי

בצלאל סמוטריץ': אני חושב שבמקרו התקציב הזה הוא טוב

בצלאל סמוטריץ':  מי שרוצה לתת לי הצעות אבל לא כאלו שיכניסו אותנו לקרבות של ימין-שמאל ופופוליזם – שיביא, נשקול אותן

בצלאל סמוטריץ':  אגף תקציבים הביא לי חבילה של 60 מיליארד שקלים, מתוכה בחרתי את העשרים ומשהו שאנחנו צריכים להתכנס בהם

בצלאל סמוטריץ':  המדד המרכזי שלי היה איך אני כמה שיותר שטוח, כמה שיותר רחב, כמה שיותר לכולם, לא מוגזם על אף אחד

בצלאל סמוטריץ':  אם תתפתח מערכה צפונית אז יהיו מדרגות נוספות שיהיו יותר כואבות לכולם, אין מה לעשות

בצלאל סמוטריץ':  כל מה שהעליתם פה זה עשרות מיליונים לפה, עשרות מיליונים לשם

בצלאל סמוטריץ':  אפשר להתווכח על כמה מאות מיליונים שאתם לא אוהבים בקואליציוני, אבל אין תשעה מיליארד שקל, זה שקר מוחלט

מירב כהן: יש

בצלאל סמוטריץ': אני אעבור איתכם סעיף-סעיף

בצלאל סמוטריץ':  אין תשעה מיליארד שלא היה בממשלה שלכם, אל תגידו לא אמת

מירב כהן: לא הוספתם חצי מיליארד לקצבאות?     

בצלאל סמוטריץ': לא, קיצצנו

בצלאל סמוטריץ':  תקציב הישיבות קוצץ בין התקציב המקורי של 2024 לתקציב הנוכחי

אורית פרקש הכהן: לא קיצצת

אורית פרקש הכהן:  בתקציב 2023 ובתקציב 2024 יש את אותה קופה

בצלאל סמוטריץ': פוליטיקה זה בסדר, וח"כים פה צריכים להתבטא, לצלם, להעלות לרשתות, אבל ההאטה הכלכלית התחילה באמצע שנת 2022

בצלאל סמוטריץ':  אז כבר נכנסנו למשבר אינפלציה עולמי ולסביבת ריבית גבוהה

בצלאל סמוטריץ':  כל הוקטורים שנכנסנו איתם למלחמה התחילו ביולי 2022, בממשלה הקודמת, ואז התחילו האתגרים בשוק הנדל"ן, בשוק ההייטק, תם עידן הכסף הזול, חברות שנסחרו בסוג של בועה חזרו לשווי הריאלי שלהן

בצלאל סמוטריץ':  אגב, בעיני זה טוב שהשוק מתקן את עצמו, לא צריך להיבהל מזה

בצלאל סמוטריץ':  כשאקונומיסט דירג את הביצועים של כל הכלכלות ב-OECD בשלושת הרבעונים הראשונים של 2023, הכלכלה הישראלית דורגה במקום הרביעי מכל כלכלות ה-OECD

ולדימיר בליאק: זה התייחס ל-2022

בצלאל סמוטריץ': אתה משקר

בצלאל סמוטריץ':  אני גאה על האופן שבו ניהלנו ואנחנו מנהלים את הכלכלה בשנה האחרונה אל מול האתגרים גדולים - האינפלציה חוזרת לטווח היעד, שוק התעסוקה מצוין אפילו בתוך המלחמה, נתוני צריכת האשראי בעלייה גדולה

בצלאל סמוטריץ':  תחזית הגבייה בינואר הייתה 36 מיליארד שקלים, כאשר גבינו 43 מיליארד, 15% יותר ממה שצפינו לגבות

בצלאל סמוטריץ':  אני מקווה שהמגמה הזאת תימשך והגירעון יהיה פחות ממה שאנחנו צופים

בצלאל סמוטריץ':  אנחנו צריכים להניח הנחות עבודה ריאליות, אולי אפילו פסימיות, ללכת על הבטוח, ואני מקווה שנפתיע את עצמנו לטובה

בצלאל סמוטריץ':       התקציב המקורי שהעברנו ל-2023 ו-2024 היה מרוסן מאוד, שמרני מאוד, זכינו עליו להרבה מאוד שבחים, הוא היה עם גירעון מתוכנן נמוך

בצלאל סמוטריץ':  זה נתן לנו את כרית הביטחון שאפשרה לנו לספוג חלק גדול ממה שאנחנו עוברים עכשיו

בצלאל סמוטריץ':  כשמסתכלים על נתוני המקרו של הכלכלה הישראלית, רואים שהם טובים מאוד, אפילו בתוך המשבר

בצלאל סמוטריץ':  המלחמה יצרה משבר עוד יותר גדול בענף הנדל"ן – לא רק ריביות גבוהות ומצוקת אשראי, גם זה שאין פועלים

בצלאל סמוטריץ':  אני לא מכיר ניסים והוקוס פוקוס

בצלאל סמוטריץ':  אנחנו עובדים קשה להגדיל את מלאי העובדים הזרים

בצלאל סמוטריץ':  לא נכניס, ככל שזה תלוי בי, פועלים ערבים מיהודה ושומרון, זה מסכן את הביטחון, זה לא תורם לתחושת הביטחון, בטח לא עד שתיגמר המלחמה

בצלאל סמוטריץ':  אין מדינה שמכניסה נתיני אויב שלה תוך כדי מלחמה אליה הביתה

בצלאל סמוטריץ':  כולכם ראיתם אתמול שהיועצת המשפטית לממשלה רצתה לפסול החלטה שהעברתי בממשלה שמאפשרת להביא עוד 10,000 עובדים זרים ב-b2b כדי לפשט רגולציה ובירוקרטיה

בצלאל סמוטריץ':  יש בירוקרטיה, יש רגולציה, יש משפטנים, יש אירוע מדיני שמדינות שחברות בכל מיני בריתות בינלאומיות יכולות לשלוח לכאן עובדים מתחת לרדאר, לא מעל לרדאר

בצלאל סמוטריץ':  פופוליזם זה בסדר, רק לא הולכים איתו למכולת

בצלאל סמוטריץ':  אנחנו עושים עבודה קשה מאוד להביא עובדים זרים לתעשייה, לחקלאות, לנדל"ן

בצלאל סמוטריץ':  הבאנו תכניות גדולות מאוד של תמריצים לישראלים שיעבדו בענפים האלה עכשיו, הבאנו הכשרות תעסוקתיות בהרבה מאוד כסף, כולל בתקציב הזה, הבאנו שורה של צעדים להגדיל את כוח העבודה בענפים האלה, העמקנו סבסודי קרקע, תמרצנו רשויות לתת היתרים ופתרונות אשראי ליזמים

בצלאל סמוטריץ':  האם הצלחנו ב-100% לנטרל את כל השפעות המלחמה על הכלכלה? לא

בצלאל סמוטריץ':  האם הדירוג ירד בגלל הכלכלה? לא, כשמודי'ס כותבים את זה במפורש, שחור על גבי לבן

אורית פרקש הכהן: 	הם מדברים על ענף הבנייה

נאור שירי: הם מדברים על חוסר היכולת לקבל החלטות קשות

אורית פרקש הכהן: הם מדברים על הסיפור של התעסוקה והדמוגרפיה

בצלאל סמוטריץ': הם ממש כותבים הפוך

בצלאל סמוטריץ':  אם יש כאן מישהו שיש לו הצעה איפה מקצצים 32 מיליארד בלי שאחר כך כולם כאן יצעקו, כל אחד שדרכו לו על היבלת שלו, אני מוכן לשמוע

בצלאל סמוטריץ':       קיצוץ של 5% רוחבי במשרדי הממשלה זה הרבה יותר מקיצוץ של 15% בתקציבים הדרושים

בצלאל סמוטריץ':  הרי אתם יודעים שהרוב הגדול של תקציבי המשרדים הוא לא גמיש, אי אפשר לגעת בו

בצלאל סמוטריץ':  אי אפשר לגעת במרכיב שכר ענק

בצלאל סמוטריץ':  ברוך השם אנחנו בשיח עם ההסתדרות והעובדים נכנסו מתחת לאלונקה, אבל יש מרכיב שכר ענק שאי אפשר לגעת בו

בצלאל סמוטריץ':  יש התחייבויות ממשלה שאי אפשר לגעת בהן, יש תכניות ארוכות טווח שכבר חויבו

בצלאל סמוטריץ':  בהחלטות הממשלה אין כמעט תקציבים קבועים, לכן 15% רוחבי זה שווה ערך לפחות מ-5% רוחבי בכל משרדי הממשלה

בצלאל סמוטריץ':  אין, ובדקנו את זה, 100% ניצול בכל החלטות הממשלה

בצלאל סמוטריץ':  בהחלטה טובה, כמו החלטה 550 שממומשת טוב, מגיעים ל-85% מימוש

בצלאל סמוטריץ':  כשעושים 15% "פלאט", זה לא אמור לפגוע ביכולת המימוש של החלטה שממילא לא ממומשת ב-100%

בצלאל סמוטריץ':  אם בסוף יהיה 5% או 10% קיצוץ, זו נשיאה בנטל של כל חלקי האוכלוסייה במדינת ישראל

בצלאל סמוטריץ':  הורדנו בהחלטה 550, הורדנו בתכניות של העדה האתיופית, הורדנו בתכניות של מזרח ירושלים, בתכניות של העיר העתיקה

פנינה תמנו: זה במקום לסגור משרדי ממשלה, זה במקום להוריד ממקומות ומסקטורים שמקבלים גם ככה יותר

פנינה תמנו:  אי אפשר לרמוס את מי שכבר ככה נושא בנטל

בצלאל סמוטריץ': יש תכנית אחת שבה אני לא מוריד, וזה בתכנית החומש של הדרוזים

פנינה תמנו: אני לא נגד הדרוזים, אני בעדם, אבל איך תסביר לילדים למה הם מחוץ לחוג?     

בצלאל סמוטריץ': מספיק עם הדמגוגיה

פנינה תמנו: מה דמגוגיה?     

בצלאל סמוטריץ': אף אחד לא יישאר מחוץ לחוג

נאור שירי: למה דווקא לדרוזים לא?     

בצלאל סמוטריץ': כי אני חושב שברית הדמים שהולכת ומתגלה תמיד, ועוד יותר במלחמה הזאת, בין העדה הדרוזית למדינת ישראל חייבת להפוך לברית חיים, שזה בעיני חלק מהמאמץ המלחמתי

נאור שירי: וחוק הלאום?     

בצלאל סמוטריץ': חוק הלאום לא פוגע בדרוזים

נאור שירי: אבל האתיופים לא

בצלאל סמוטריץ': כמו שאני לא מקצץ למילואימניקים אלא מוסיף להם תשעה מיליארד שקלים, כך אני לא אקצץ לדרוזים, אני אוסיף להם

פנינה תמנו: מה אתה אומר? שהתרומה שלנו פחותה?      

בצלאל סמוטריץ': חס וחלילה, זה לא קשור

פנינה תמנו: אז בוא תסביר לילדים בני הקהילה שגם ככה המדינה הפלתה אותם לאורך כל השנים למה אתה מקצץ בתכנית למאבק בשיטור יתר, למה אתה הולך לקצץ ברווחה

פנינה תמנו:  זה זלזול ויריקה בפרצוף של בני הקהילה

פנינה תמנו:  ב-18 מיליון שקלים האלה, אני אומרת לך אדוני השר, אתה לא תיגע

פנינה תמנו:  תמצא אותם במקומות מיותרים

פנינה תמנו:  יש פה אוכלוסיות שאתה אולי חושב שאין להן לובי, שאולי אין להן מספיק גב, ולכן אתה מקצץ

בצלאל סמוטריץ':  מכיוון שחבר הכנסת משה סולומון עושה את מה שאתה לא עושה ומניח לי על השולחן את צורכי העדה כל שני וחמישי - -     

פנינה תמנו:  משה הוא חבר כנסת נהדר, הוא חבר שלי, ואני גאה בו, אבל מה זה קשור? אתה לא תחלק לי ציונים

פנינה תמנו:  אפרופו השיעור של ה-7 באוקטובר, תהיה קצת פחות יהיר, פחות פזיז ופחות שחצן

בצלאל סמוטריץ': די עם הפופוליזם

פנינה תמנו: אתה לא תגיד לי שחבר הכנסת סולומון עושה עבודה שאני לא עושה, אתה לא תעשה לי הפרד ומשול ובטח לא תפגע בתקציבים של יוצאי אתיופיה

פנינה תמנו:  אתה לא תדרג כאן אוכלוסיות

בצלאל סמוטריץ': את מעולם לא באת אלי עם פנייה בנוגע לעדה האתיופית

פנינה תמנו: תגיד לי, אתה רציני? אני לא חייבת לך כלום

בצלאל סמוטריץ': את באת לפה כדי לעשות סיבוב פוליטי לתקשורת

פנינה תמנו: אני לא חייבת להוכיח לך כלום - לא למצוינות שלי, לא לאיזו חברת כנסת אני, לא לאיכויות שלי

פנינה תמנו:  אתה תעשה את העבודה שלך ולא תפגע באוכלוסיות מוחלשות, לא תפגע ביוצאי אתיופיה

בצלאל סמוטריץ': אם זה היה חשוב לך היית פונה אלי במשך שנה שלמה

פנינה תמנו: אתה חוצפן ויהיר

בצלאל סמוטריץ': אני לא פוגע באף אחד, אני רק מוסיף

פנינה תמנו: אתה לא יודע מה זו אפליה

פנינה תמנו:  אם אתה לא יודע מה זה להיות אוכלוסייה נרמסת אתה גם לא יכול להבין את הדברים שאני אומרת

בצלאל סמוטריץ': אין קיצוץ לא כואב, אין קיצוץ של כספים לא חשובים, אני לא מאמין בזה

בצלאל סמוטריץ':  נתתי למשרדים ולמי שמוביל את התכניות האלו גמישות ושיקול דעת לאן לקחת את הקיצוץ

בצלאל סמוטריץ':  לא אני קבעתי למשרד התרבות והספורט ולשר איפה לקצץ

אחמד טיבי:   שר הספורט אמר שהוא לא יקצץ לערבים

בצלאל סמוטריץ': יש קיצוצים רוחביים

בצלאל סמוטריץ':  בקיצוץ רוחבי יש שיח

בצלאל סמוטריץ':  אמרתי לאנשי אגף התקציבים, "חברים, לשרים יש מנדט לתעדף במשרדיהם"

בצלאל סמוטריץ':  אני בשיח עם מי שאחראי על התכנית הזאת של הילדים האתיופים

בצלאל סמוטריץ':  הילדים לא יישארו מחוץ לחוגים, כי יש מרכיבים בכל תכנית, גם בחברה הערבית, שלא ממומשים

בצלאל סמוטריץ':  יש מרכיבים שלא יקרה שום דבר אם נדחה בשנה

בצלאל סמוטריץ':  אפשר להיות פופוליסט ולקחת את הקיצוץ בכוונה לדברים הכי כואבים כדי לבוא אחר כך אלי ולהגיד שקיצצתי בבשר החי ושאני אוסיף בחזרה, אבל ככה זה לא יכול לעבוד

בצלאל סמוטריץ':  אמרתי לשר התרבות והספורט, "בתי הספר חשובים מאוד, בוא נעשה שיח ונראה איך מוצאים"

בצלאל סמוטריץ':  תאמינו לי, אין תכנית שממומשת ב-100%, אין תכנית שאי אפשר לקצץ בה קצת, אין תכנית שאי אפשר לייעל אותה, וגם אין תכנית שאי אפשר קצת לדחות

בצלאל סמוטריץ':  בהחלטה 550 יש מרכיבים שהם אכן מעודדי צמיחה אבל גם יש מרכיבים שהם קואליציוניים, שאין להם שום קשר לעידוד צמיחה

אימאן ח'טיב יאסין: כמו מה?     

בצלאל סמוטריץ': יש הרבה

בצלאל סמוטריץ':  יש את אותם 200 מיליון קואליציוניים שהודעתי שאני מבטל לפני המלחמה, יש נוסחת מענקי איזון

בצלאל סמוטריץ':  הרשויות הערביות מקבלות את חלקן באוכלוסייה

נאור שירי: אז לא לתת מענקי איזון, זאת השיטה?     

בצלאל סמוטריץ':  מי נגע במענקי איזון? אתה אפילו לא יודע על מה אתה מדבר

נאור שירי: אתה נוגע במענקי איזון, אתה מקצץ במענקי איזון

בצלאל סמוטריץ': לא קיצצתי שקל במענקי איזון

נאור שירי: אתה כן

נאור שירי:  די עם היהירות הזאת

בצלאל סמוטריץ': באה הממשלה הקודמת ואמרה, "אני רוצה כסף קואליציוני כדי לעודד את הרשויות הערביות"

בצלאל סמוטריץ':  אתם רוצים לדבר על זה? מדובר ברשויות שלא גובות ארנונה, שאין להן הכנסות עצמיות, שלא גובות אגרות והיתרי בנייה, שחיות על חשבון הציבור

בצלאל סמוטריץ':  אתם רוצים שאני אתן להן תשובות? באה הממשלה הקודמת ונתנה 200 מיליון שקלים - -     

אחמד טיבי: זה התחיל ב-2016

בצלאל סמוטריץ':  ה-200 מיליון האלה לא היו קודם

אחמד טיבי: היו מענקי איזון

בצלאל סמוטריץ': באתי לפני המלחמה ואמרתי שאני מבטל את זה כי סדר העדיפויות שלי אחר

בצלאל סמוטריץ':  אמרתי שאני אתן את זה לנכים, לקשישים, למילואימניקים, לתקציב הביטחון, בלי קשר למלחמה

ולדימיר בליאק: מה נתת לקשישים?     

בצלאל סמוטריץ': תוך כדי המלחמה אמרתי שיש קיצוץ רוחבי בכל תכניות הממשלה

בצלאל סמוטריץ':  תמיד קיצוץ זה לא נעים, אבל אין תכנית שאי אפשר להתייעל בה, שאי אפשר לדחות בה מרכיבים

בצלאל סמוטריץ':  ממילא גם אין תכנית שממומשת ב-100%

בצלאל סמוטריץ':  אנחנו בשיח עם כל המשרדים, עם כל מי שאחראי על הפעלה של תכניות כדי לוודא שהקיצוץ יפגע כמה שפחות

בצלאל סמוטריץ':  לא ייפגעו תכניות קיימות

בצלאל סמוטריץ':  אם יש תכניות שעדיין לא יצאו לפועל, הן יידחו בשנה

בצלאל סמוטריץ':  אני מציע שכל מי שבא לפה ואמר לי "תחזיר לי" יראה לי מאיפה לקחת

פנינה תמנו: תסגור משרדי ממשלה ותעביר לילדים האלה

נאור שירי: תאחד אגפים, תייעל את העבודה

בצלאל סמוטריץ': אני אעמיד אתכם במבחן ואביא תכנית גדולה מאוד לייעול המגזר הציבורי במדינת ישראל שכוללת סגירת משרדים ויחידות, דיגיטציה, בוררות חובה, איסור שביתה בשירותים חיוניים, מעבר לחוזים אישיים, קיצוץ בפנסיות התקציביות, ואז נראה את כולכם תומכים

בצלאל סמוטריץ':  הרי אתם יודעים שאתם תתנגדו, כל אחד מכם

בצלאל סמוטריץ':  אגב, אני איש ימין כלכלי, כל מה שאתם אומרים עכשיו אני הראשון לעשות

נאור שירי: אבל לא עשית

אורית פרקש הכהן: חתמת על הסכם עם יו"ר ההסתדרות הרבה לפני המלחמה

בצלאל סמוטריץ': מה אתה רוצה, נאור, שאני אזכיר את היושב ראש שלך שהבטיח 18 שרים והיו לו 30 שרים?      

נאור שירי: אתה תדבר איתי על השר שלי? הבטחתם ביטחון והבטחתם כלכלה

נאור שירי:  תראו מה עשיתם במדינה הזאת

נאור שירי:  אתה מדבר איתי על הבטחות?     

בצלאל סמוטריץ': המסלול האדום או מסלול המחזורים לעצמאיים קיים, מתוקצב

אורית פרקש הכהן: אני אגיש את טבלת הפערים של המילואימניקים למנכ"ל האוצר בתמיכת השר

בצלאל סמוטריץ': זה לא אצלי

בצלאל סמוטריץ':  משרד האוצר הוא משרד מתקצב, הוא לא משרד מפעיל

בצלאל סמוטריץ':  אני יושב מאוד חזק על משרד הביטחון ועל קרן הסיוע כדי לגמור סוף סוף את הנוהל הזה

בצלאל סמוטריץ':  נתתי מילה שיהיה 100% מסלול מחזורים למילואימניקים, ולא רק לתקופת המילואים, גם חצי שנה קדימה

בצלאל סמוטריץ':  צריך גם לתת מענה לעסקים בצמיחה

בצלאל סמוטריץ':  חיברנו את קרן מס רכוש שיצרה מודל טוב לקרן הסיוע

בצלאל סמוטריץ':  אני מסכים, זה עדיין מעט

בצלאל סמוטריץ':  אין מילואימניק שפנה אלי ולא ליוויתי אותו עד הקצה, עד שנפתרה לו הבעיה בביטוח לאומי, במס הכנסה, בקרן הסיוע, איפה שאתם רוצים

בצלאל סמוטריץ':  אנחנו עובדים בסטטיסטיקה של כיפת ברזל

בצלאל סמוטריץ':  אחוז אחד מתוך 300,000 משרתי מילואים שנופל בין הכיסאות של בירוקרטיה, שזה 3,000 אנשים, זה המון

בצלאל סמוטריץ':       לגבי סוגיית העצמאים – ביטוח לאומי דחף להם את ה-125% תוך כדי תקופת המילואים כל חודש

בצלאל סמוטריץ':  כמובן שדחינו להם מהתחלה את כל התשלומים, את כל המועדים, הארכנו להם אוטומטית את כל התוקף של כל האישורים של הניהול התיקון, של ניכוי מס במקור, נתנו את תגמולי המילואים

בצלאל סמוטריץ':  נתקן עכשיו כך שבמידה והמקדמות היו גבוהות יותר מהשומות לא נקזז להם חזרה

בצלאל סמוטריץ':  נקודת התורפה היחידה שנשארה זה סוג מסוים של עצמאים שקשה לחשב להם את ירידת המחזורים, קרן הסיוע מתקשה להתמודד עם זה

בצלאל סמוטריץ':  אנחנו על זה מולם, אנחנו נפתור את זה כמה שיותר מהר

בצלאל סמוטריץ':  אני מסכים שזו נקודת תורפה במשרד הביטחון, אבל אני לוקח על זה אחריות, אני בשיח איתם

בצלאל סמוטריץ':       	רשמתי כמה נקודות לבדיקה, אם זה מה שסימון העלה, אם זה מה שהעלית,  נאור, לגבי אילת, אם זה ה-70 שקל של גבייה לחדרי מיון בריאות הנפש, אם זה עניין ההסעות בשלטון האזורי, אם זה סוגיית הרלב"ד

משה גפני: אדוני השר, ביקשתי מהעוזרים שלנו לעבור על כל הדברים שנאמרו כאן על ידי החברים

בצלאל סמוטריץ': הכל נכתב

בצלאל סמוטריץ':  יינתנו תשובות מסודרות

משה גפני: אני מבקש לבדוק את הדברים שעלו כאן על ידי החברים

משה גפני:  יש דברים שהבנתי שאפשר לתקן ונצטרך לעשות את זה

משה גפני:  אתה חבר כנסת ימני שאכפת לך מארץ ישראל וממה שקורה פה

משה גפני:  תדע לך שעלו פה לדיון שני מפעלים, פרי גליל וסולבר

משה גפני:  אחד נמצא באשקלון, אחד נמצא בחצור הגלילית

משה גפני:  אתה יכול להגיד שאתה לא רוצה שיעלו מחירים, שאתה לא רוצה להעלות את המכס על מוצרים, אבל חקלאי הגליל, למשל, ישבתו מעבודה מכיוון שלא מזמינים אצלם את הסחורה לפרי גליל, מביאים את זה מתורכיה

משה גפני:  האהבה שלך לארץ ישראל גורמת לכך שחקלאי הגליל לא יגדלו את האפונה, לא יגדלו את התירס

משה גפני:  מי שיגדל את זה תהיה תורכיה, ושם לא משלמים את ההוצאות שיש פה

משה גפני:  התוצאה ש-120 עובדים יוצאים לפיטורים

משה גפני:  מפעל סולבר באשקלון, שהוא מפעל שומר שבת, לא יהיה בגלל הסיפור הזה

משה גפני:  אם אתה אומר שאתה לא רוצה להעלות מסים, אז אל תעלה גם את המכס, תיתן להם סיוע

משה גפני:  מי שאוהב את ארץ ישראל צריך לדאוג לחקלאות בארץ ישראל, לא לדאוג לתורכיה או לסין

משה גפני:  תמצא פתרון לעניין הזה

בצלאל סמוטריץ':    אני לא חושב שאני צריך הטפות מוסר על החקלאות, כי אני בא ממשפחה חקלאית, חלק מאוד גדול ממשפחתי חקלאים היום

משה גפני: לכן זרקתי לך להנחתה כדי שתגיד "כן"

בצלאל סמוטריץ': שמנו המון כסף בתקציבים המקוריים בחקלאות, בין אם זה בתמיכות ישירות, בין אם זה בעידוד חדשנות, פיתוח והשקעות הון

בצלאל סמוטריץ':  החקלאות הישראלית במשבר הרבה מאוד שנים, עוד הרבה לפני שהתחילו לדבר על מכסים

בצלאל סמוטריץ':  זה אתגר ענק שאני מתעסק איתו המון שנים בכל תפקידיי ובתפקידי כשר אוצר

בצלאל סמוטריץ':  אני חושב שהשוק הזה צריך לעבור שינויים

בצלאל סמוטריץ':  אנחנו רואים ששווקים תחרותיים ומתחדשים תמיד יהיו בפריון גבוה ומוצלחים

בצלאל סמוטריץ':  החקלאות כאן תמיד תצטרך לקבל סיוע ממשלתי על הציונות שבה, על שמירת הקרקע שבה, על הקיימות שבה, על הרבה מאוד תכליות שהיא משרתת עבור כולנו

בצלאל סמוטריץ':  אנחנו נתקצב את הדבר הזה בצורה ישירה, אבל צריך לעשות את זה חכם

בצלאל סמוטריץ':  הייתה איזו שהיא תכנית לחקלאות שהממשלה הקודמת עשתה שהחקלאים לא רצו ועצרנו אותה

משה גפני: תיכנס בבקשה לעניין הזה, זה פיקוח נפש

בצלאל סמוטריץ': אין לי דרך להחזיר מכס רק לפרי גליל

בצלאל סמוטריץ':  אני אומר לך שרוב היצרנים של אותם שימורים ושל אותה חקלאות מתועשת הם המפעלים הגדולים והמונופוליסטים שמעלים היום מחירים ואחראים ליוקר המחיה

בצלאל סמוטריץ':  הם יהיו המרוויחים הגדולים, לא פרי גליל

בצלאל סמוטריץ':  צריך לעזור לפרי גליל

משה גפני: צריך לעזור להם, לא להשאיר אותם ככה

בצלאל סמוטריץ': 	אנחנו עוסקים בנושא החקלאות כחקלאות ונשקיע בזה המון כסף

בצלאל סמוטריץ':  זה ציונות, אין על  זה ויכוח

בצלאל סמוטריץ':  נעזור לה להתפתח גם בעוד 50 ו-100 שנים

בצלאל סמוטריץ':  תראה, גפני, אני הייתי לפני חצי שנה בסיור בירוחם עם כל קברניטי העיר שאמרו לי, "תשמע, הדבר הטוב ביותר שקרה לעיר זה שסגרו את נגב קרמיקה, את פיניציה"

בצלאל סמוטריץ':  כשזה קרה אז שרפו צמיגים, חסמו צירים, אמרו שמחסלים את העיר, שכולם יהיו מובטלים

בצלאל סמוטריץ':  אמנם נסגרו שם מפעלים שנתנו שכר אפס, אבל פתחו שם תעשייה מתקדמת

בצלאל סמוטריץ':  כמות האוכלוסייה מאז גדלה, השכר הממוצע גדל, איכות החיים גדלה, הפריון גדל

משה גפני: זה לא פרי גליל

בצלאל סמוטריץ': צריך להסתכל על המקרים האלה

בצלאל סמוטריץ':  זה כמו שהיינו צריכים להפעיל את מפעלי הטקסטיל בדימונה

בצלאל סמוטריץ':  אתם יודעים כמה קרבות היו על מפעלי הטקסטיל האלה? מזל שהם נסגרו

בצלאל סמוטריץ':  איפה שיש לנו יתרון יחסי אנחנו צריכים לייצר, איפה שאין לנו יתרון יחסי אנחנו לא צריכים לייצר

בצלאל סמוטריץ':  במקום כל מפעל שייסגר ייפתחו אחרים, כי אנחנו משקיעים בעידוד השקעות הון ובפיתוח

בצלאל סמוטריץ':  אנחנו משקיעים בתקציב הזה בעידוד השקעות הון בתעשייה, בהקמה של מפעלים

בצלאל סמוטריץ':  זה לא עשרות מיליונים, זה הרבה מעבר לזה - בדגש גדול מאוד על הפריפריה

בצלאל סמוטריץ':  אני מוכן ללמוד ספציפית את סולבר ואת פרי גליל

משה גפני: מדובר בפרי גליל

בצלאל סמוטריץ': כל מפעל שנסגר זה כואב

משה גפני: זה מפעל עוגן בחצור הגלילית

משה גפני: לא למדתי את זה לעומק, אבל לדעתי מנשימים אותו מלאכותית כבר אין ספור פעמים

משה גפני:  זה לא יכול להחזיק לנצח

משה גפני: אדוני השר, אני מודה לך על ההופעה שלך כאן בוועדה, זה היה מכובד מאוד

משה גפני:  נענית לאתגר מהפעם הקודמת - אז לא היה לך זמן להישאר - ונשארת פה עכשיו מעבר לזמן

משה גפני:  לא סיימנו את הדיון, אנחנו נמשיך אותו

משה גפני:  אני מבקש שהשר ילמד את הדברים שעלו כאן

משה גפני:  לחלק מהדברים גם אנחנו לא יכולים להסכים

משה גפני:  תודה רבה

משה גפני: אנחנו דנים בהצעת חוק הפחתת הגירעון והגבלת ההוצאה התקציבית (תיקון מס' 25), התשפ"ד-2024

תמר לוי בונה: במסגרת מלחמת חרבות ברזל נאלצנו להגדיל באופן משמעותי מאוד את ההוצאה התקציבית

תמר לוי בונה:  התחלנו בזה בסוף שנת 2023, בתקציב שאושר כאן, ואנחנו ממשיכים עם זה בשנת 2024 בתקציב שמונח לפתחכם

תמר לוי בונה:  אנחנו צריכים לתקן את תקרת הגירעון, שהיה אמור להיות נמוך משמעותית השנה, ל-6

תמר לוי בונה: 6%

תמר לוי בונה:  התקרה הזאת הייתה יכולה להיות הרבה יותר גבוהה אם לא היינו עושים צעדים מאזנים

תמר לוי בונה:  התכנית המאזנת צוינה לחיוב בדוח של חברת מודי'ס ביום שישי האחרון

תמר לוי בונה:  נאמר בדוח שזו נקודת אור בכלכלה הישראלית

תמר לוי בונה:  ה-6

תמר לוי בונה: 6 הוא אחרי הצעדים המאזנים

תמר לוי בונה:  בנוסף, יובאו לוועדת הכספים ולוועדות אחרות הצעות לצעדים מאזנים שיאזנו את הגירעון גם בטווח הארוך

תמר לוי בונה:  בחלק מהמסמכים שהגשנו לכם יש את המסמך של התכנית התלת שנתית שמראה את ההתכנסות של הגירעון ושל היחס חוב תוצר, אם הכנסת תאשר את התכנית בכללותה

תמר לוי בונה:  למרות שהגירעון גבוה משמעותית השנה ממה שמאפשר התכנסות של היחס חוב תוצר ותקרת הגירעון שכרגע עומדת בעינה בחוק, אנחנו מביאים תכנית כדי שנוכל להתכנס

תמר לוי בונה:  אמנם אנחנו מגיעים לרמות גירעון גבוהות יותר, אבל עדיין מדובר ברמות גירעון שמאזנות את היחס חוב תוצר

אסתי פלדמן: הוועדה הזאת אישרה בשנת 2023 תיקון לחוק יסוד: משק המדינה, שקובע ש-60 יום לפני תחילת שנת הכספים אנחנו מביאים דוח הפרשים ותכנית מאזנת שתאזן את ההפרשים

נאור שירי: דוח שלא הגיע

אסתי פלדמן: מה שמונח בפניכם זה חלק מתוך אותו מנגנון התכנסות שבמסגרתו אנחנו מביאים תכנית מאזנת

שולמית אלוני: בדוח ההפרשים ציינת את מספר הימים

שולמית אלוני:  האם בכוונת מכוון ציינת 60?     

אסתי פלדמן: בהתאם למועדים שנדחו ועוד קצת הגשנו את הדברים, הם מונחים בפניכם

אסתי פלדמן:  חלק מהתכנית המאזנת הוא תיקון של חוק המסגרות, הוא הצעת חוק תקציב נוסף וצעדים נוספים שהם חלק בלתי נפרד מאותה תכנית מאזנת

אסתי פלדמן:  הם מוגשים כולם יחד, על מנת שבתום הימים - -     

שולמית אלוני: האמת שלא כולם הוגשו ביחד

שולמית אלוני:  מיסוי מקרקעין לא הוגש יחד, הצווים לא הוגשו יחד

שולמית אלוני:  כל אלה הם חלק מהתכנית המאזנת, נכון?     

אסתי פלדמן: החובה לפי חוק היא לאשר את הצעדים

אסתי פלדמן:  ככל שיהיו צעדים שלא יאושרו, כך תהיה הפחתה בסעיפי ההוצאה של התקציב בהתאם לאותו הפרש שנותר

אסתי פלדמן:  המסגרת המשפטית של מה שאנחנו מביאים בפניכם זה חלק מסוים מתוך אותה תכנית מאזנת

משה גפני: חבר הכנסת ולדימיר, בקשה

ולדימיר בליאק: אישרנו לפני חודשיים תיקון לחוק לגבי מסגרת הגירעון לתקציב 2023, הגדלנו אותה ל-3

ולדימיר בליאק: 75%

ולדימיר בליאק:  בפועל השנה הסתיימה ב-4

ולדימיר בליאק: 2%

ולדימיר בליאק:  מה המשמעות של הדיון הזה אם אפשר לפרוץ את זה בלי שום סנקציות? למה אנחנו מאשרים את זה?      בתכנית המאזנת שהגשתם ב-20 בדצמבר ציינתם שאם לא נעשה שום התאמות נגיע לגירעון של 5

ולדימיר בליאק: 9%, 125 מיליארד שקל

ולדימיר בליאק:  אחרי שעשיתם התאמות של 20 מיליארד שקל הגעתם ל-129 ו-6

ולדימיר בליאק: 6

ולדימיר בליאק:  מה יכול להבטיח לנו שעוד חודשיים זה לא ישתנה ל-8%,9%? מה המשמעות של הדיון הזה אם המספרים שונים לגמרי ממה שאנחנו מאשרים?     

אורית פרקש הכהן: החוק הזה מדבר על הגדלת הגירעון והמסגרת ל-6

אורית פרקש הכהן: 6%

אורית פרקש הכהן:  מדיווחים של השבוע האחרון אנחנו רואים שהגירעון גבוה משחשבו והעריכו

אורית פרקש הכהן:  האם מראש המספר הזה הוא מספר לא עדכני?      ההוצאה הצבאית המותרת מוגדרת כאן ב-11

אורית פרקש הכהן: 35%

אורית פרקש הכהן:  האם גם הערכה הזאת, לאור העלויות שמתבררות כלא עדכניות ועומק הבור שמתברר כיותר עמוק, היא רלוונטית? אני חושבת שוועדת הכספים צריכה לדעת אם המספרים מעודכנים להיום

אורית פרקש הכהן:  האם לקחתם בחשבון איזה שהם שוליים בהתחשב בהתפתחות הזירות במלחמה?       

שמואל רכטמן: 	השנה שנכנסנו אליה היא שנה מאוד לא פשוטה כלכלית

שמואל רכטמן:  לא רק לישראל, גם לכל העולם

שמואל רכטמן:  חשוב שתדעו שגם העולם לא נמצא בשיאו מבחינה כלכלית, יש כמה וכמה אבני ריחיים על הכלכלה, בין היתר ההאטה המשמעותית שיש בסין, הריביות הגבוהות

שמואל רכטמן:  עד פריצת המלחמה הצמיחה בישראל הייתה ברמה טובה, אפילו הפתיעה אותנו לטובה, מעל 3%, אבל המלחמה הורידה אותנו ברבעון האחרון – אין עדיין נתונים רשמיים, הם יהיו בשבוע הבא – ל-2%, רבעון מאוד מאוד חלש

שמואל רכטמן:      	יש כמה נקודות אור בכל זאת

שמואל רכטמן:  נקודת אור אחת היא האינפלציה

שמואל רכטמן:  הצלחנו, גם אנחנו וגם מדינות אחרות, לשלוט באינפלציה, להתחיל להחזיר אותה לגבול היעד

שמואל רכטמן:  היום אנחנו נמצאים בגבול העליון של 3%

שמואל רכטמן:  היה לזה מחיר, כי העלאות הריבית יצרו האטה, אבל ההצלחה הזאת היא משהו שאי אפשר להקל בו ראש

אורית פרקש הכהן: גם המלחמה יצרה האטה, זה לא רק תוצאה - -     

שמואל רכטמן: קשה לקשור בין המלחמה באופן ישיר לאינפלציה

שמואל רכטמן:  המלחמה יכולה לשבש את ההיצע ולהעלות את האינפלציה, אבל זה נושא קצת יותר מורכב

שמואל רכטמן:  המגמה הזאת הייתה לפני המלחמה, רואים את זה בכל העולם

שמואל רכטמן:       מבחינת השווקים יש סך הכל גם נקודת אור

שמואל רכטמן:  הייתה פאניקה בהתחלת המלחמה בשער החליפין ובבורסה, אבל מאז גם השקל חזק יותר ממה שראינו ערב המלחמה וגם הבורסה נסחרת ברמה יותר גבוהה, מה שאומר שיש פה אמון של משקיעים לגבי היכולת שלנו לצאת מהאירוע

שמואל רכטמן:       הסיפור של ההייטק הוזכר כמה פעמים, הוא אחד העוגנים של התקציב הנוכחי

שמואל רכטמן:  יש תכנית ספציפית להייטק

שמואל רכטמן:  כמו שאתם יכולים לראות, החל מאמצע 2022 רואים האטה בהייטק בכל העולם

ולדימיר בליאק: העולם התאושש, לא?      

שמואל רכטמן: יש ניצנים ראשונים של התאוששות, אבל עדיין לא התאושש

שמואל רכטמן:  קשה לדעת איפה אנחנו נהיה, בכל זאת תקופה של מלחמה היא תקופה של אי ודאות קיצונית שהתקציב מנסה להתמודד איתה בחלק מהתכניות

שמואל רכטמן:       סיפור הנדל"ן הוא עוד סיפור כואב ומטריד, כאשר גם פה יש תכנית ממשלתית שמתמודדת איתו

שמואל רכטמן:  יש כבר מספר חודשים, וזה בגלל העלאת הריבית, ירידה בביקושים וירידה בעסקאות שמתבטאות במידה מועטה מידי בירידת מחירים

שמואל רכטמן:  הסיפור של ההיצע שנפגע בגלל המלחמה ושאין עובדים הולך עוד יותר להכביד על עולם הנדל"ן, שזה משהו שנצטרך להתמודד איתו בשנים הקרובה

שמואל רכטמן:       אחד המנועים שנפגעים תמיד במלחמה זה העניין של הצריכה, כי אנשים לא בבית, כי חלקם במילואים

שמואל רכטמן:  הצריכה נכון להיום היא ברמה יותר גבוהה ממה שהייתה טרום המלחמה מבחינת השימוש בכרטיסי אשראי, שזה סימן חיובי

שמואל רכטמן:  גם בשוק העבודה הייתה מכה קשה באוקטובר, כאשר מאז אנחנו במגמה מאוד ברורה של השתפרות

שמואל רכטמן:  עדיין אין את הנתונים של ינואר, אבל אנחנו צופים שגם ינואר יהיה טוב

שמואל רכטמן:  אנחנו רואים בנתוני המסים שהפעילות מתחילה לחזור בצורה טובה

שמואל רכטמן:       האזור הפחות משמח, וזה גם מתקשר להורדת הדירוג שהתבשרנו עליה ביום שישי, זה העלייה בפרמיית הסיכון

שמואל רכטמן:  האופן שבו תופסים אותנו משקיעים מתבטא גם במדד פרמיית הסיכון

שמואל רכטמן:  הייתה קפיצה מאוד ברורה בתחילת המלחמה, אבל מאז יש האטה מסוימת, יש ירידה מסוימת של הסיכון שנתפס שהוא עדיין גבוה לאין שיעור ממה שהיה לפני המלחמה

ולדימיר בליאק:  מה המשמעות של זה על התקציב?     

שמואל רכטמן: המשמעות של זה היא תמחור יותר יקר של החוב שלנו

אורית פרקש הכהן: בכמה יעלו הוצאות הריבית של הגיוסים? המשמעות של הורדת הדירוג זה שהגיוסים יהיו יותר יקרים למדינה, יהיו יותר עלויות ריבית, וזה נוגע ישירות להערכה של כמה יהיה הגירעון בחוק הזה

אורית פרקש הכהן:  בכמה הורדת הדירוג תייקר את הגיוסים? בסכומים משמעותיים

איתי טמקין: ההשפעה בשנת 2024 על עלות גיוס החוב, על הריבית שהמדינה משלמת, היא יותר מתונה

איתי טמקין:  את ההשפעה נראה יותר ב-2025,2026

אורית פרקש הכהן:   כמה זה יהיה סך הכל?     

ולדימיר בליאק: ב-2024 דיברו על 3

ולדימיר בליאק: 7 שהתייחס לגידול של 2023?     

איתי טמקין: נכון, הוא התייחס לזה שהגירעון יהיה השנה הרבה יותר גבוה וגם לסביבת הריביות העולמיות שהייתה יותר גבוהה

איתי טמקין:  עכשיו אתה מוסיף לזה את פרמיית הסיכון שעולה

איתי טמקין:  עוד לא סיימנו את החישוב, אבל לגבי שנת 2024 לא צפויה להיות לזה השלכה דרמטית

אורית פרקש הכהן: אבל מה תהיה ההשלכה בכל זאת? היא תהיה כמה מיליארדים

חמד עמאר: נלקח בחשבון הגירעון שאנחנו מציגים עכשיו?     

איתי טמקין: לפני הדיון על המספרים נעדכן את הסעיף  - -     

משה גפני: אתה אומר שאין לזה השפעה דרמטית?     

איתי טמקין:    יש לזה השפעה דרמטית, אבל לא בשנה הראשונה

משה גפני: אנחנו מדברים על תקציב 2024

חמד עמאר: עדיין לא נעשה חישוב, כי הורדת הדירוג הייתה בסוף השבוע

חמד עמאר:  ב-6

חמד עמאר: 6 לא הביאו בחשבון - -     

ולדימיר בליאק: השר אמר שהורדת הדירוג לא משפיעה על הכלכלה ועל התקציב

אורית פרקש הכהן: מה, בגדול, תהיה תוספת הריבית?     

איתי טמקין: יש פה שתי שאלות לגבי ההשפעה של הדבר הזה

איתי טמקין:  אני אגיד מה יש בספרות הכלכלית, איזה מחקרים יש שאפשר דרכם להקיש מהדבר הזה מספר

איתי טמקין:  מחקרים כלכליים מדברים על פחות או יותר חצי אחוז העלאה בריבית בהורדת דירוג אחת, זאת אומרת, בהורדת דירוג אחת עלויות הריבית באופן פרמננטי עולות בחצי אחוז

איתי טמקין:  אם לוקחים חצי אחוז על כל החוב של מדינת ישראל, מגיעים כל שנה לעוד חמישה מיליארד שקל הוצאה

איתי טמקין:  ההשפעה על תקציב 2024 היא השפעה הרבה יותר קצרה מהמספרים האלה, כי זה רק על החוב שאנחנו מגייסים ומחזירים בשנת 2024, כשחלקו יגויס או יוחזר באמצע ובסוף השנה הזאת

איתי טמקין:   על הדבר הזה נביא לכם חישוב מסודר

אורית פרקש הכהן: האם אתה רואה במה שקרה הורדת דירוג אחת? יש פה גם הורדת דירוג וגם הורדת אופק

איתי טמקין: לפני כמה חודשים, כשעשינו ניתוח של מה המשמעות של הפחתת דירוג, מצאנו את הספרות הכלכלית שעכשיו תיארתי

איתי טמקין:  לא מצאנו השוואה בינלאומית לגבי תזוזות בתוך הדירוג, על תזוזות אופק

שמואל רכטמן: יש סיכוי לא קטן שהורדת הדירוג הזאת מתומחרת, כי אנחנו רואים שפרמיית הסיכון שלנו ערב המלחמה דומה למדינות ברמה של טריפל D

שמואל רכטמן:  הורדת הדירוג הורידה אותנו ל-A2

אורית פרקש הכהן: אני חושבת שכדאי שתגיד את הדברים בזהירות המתבקשת

אורית פרקש הכהן:  כשאנחנו הולכים לגייס 200 מיליארד שקל בגין המלחמה, זה מאוד יומרני לומר שהורדת הדירוג תומחרה

משה גפני: למה את אומרת לו מה להגיד?     

אורית פרקש הכהן: מותר לי להביע את דעתי

חמד עמאר: ידעתם שהולכים להוריד את דירוג האשראי? תמחרתם את זה כי ידעתם שהולכים להוריד את דירוג האשראי?     

שמואל רכטמן: זה דיון ארוך

ולדימיר בליאק: ביקשתי את הדיון הזה בוועדה

שמואל רכטמן: דירוג אשראי מייצג משהו שעומד מאחוריו

נאור שירי: כמו ששר האוצר אמר, אג'נדה פוליטית מאוד מאוד - -     

ולדימיר בליאק: כך או אחרת תהיה לזה השפעה, בניגוד למה ששר האוצר אמר מקודם

ולדימיר בליאק:  אני חולק על שר האוצר בנושא הזה

שמואל רכטמן: אני רוצה לתת פרספקטיבה בינלאומית ל-6

שמואל רכטמן: 6 שאנחנו מדברים עליו

שמואל רכטמן:  מבחינת התחזיות של קרן המטבע לכל המדינות המפותחות בנוגע לרמת הגירעון שתהיה להן ב-2024, אנחנו ברמה הכי גבוהה עם ה-6

שמואל רכטמן: 6

שמואל רכטמן:  בארצות הברית צופים שהם יהיו פחות מ-6

שמואל רכטמן: 6

שמואל רכטמן:       תחזיות הצמיחה המעודכנות שלנו מדברות על 2% ב-2023 ועל 1

שמואל רכטמן: 6% ב-2024

שמואל רכטמן:  המשמעות של 1

שמואל רכטמן: 6% ב-2024 בהשוואה לתרחיש הבסיס שהיינו צופים לפני המלחמה, היא ירידה מ-2

שמואל רכטמן: 7% ל-1

שמואל רכטמן: 6% צמיחה

ולדימיר בליאק: כלומר צמיחה שלילית

שמואל רכטמן: המשמעות שזו צמיחה שלילית, שבתוצר לנפש יש גידול שלילי

שמואל רכטמן:  אנשים, בממוצע, נהיים עניים יותר בשנה הקרובה

שמואל רכטמן:  כשהאוצר בנה את התקציב, הוא התבסס על תרחיש בסיס, שזה ה-1

שמואל רכטמן: 6, אבל עדיין שם את התרחיש של מינוס 1

שמואל רכטמן: 5%, שזה התרחיש שמבחינתנו משקף את מה שצפוי להיות פה

שמואל רכטמן:  אנחנו לא באמת יודעים מה ילד יום, אבל ההנחות הבסיסיות שלנו הן תרחיש חמור של מינוס 1

שמואל רכטמן: 5%

חמד עמאר: התרחישים שאתם בונים הם בשיתוף פעולה עם הצבא?     

שמואל רכטמן: הם בתיאום עם הצבא, אבל זה לא תרחיש של הצבא

שמואל רכטמן:  אין תרחיש מסוים שיכולנו להתבסס עליו בצורה מפורשת שהצבא שם

שמואל רכטמן:  התחזיות שלנו ל-2024 הן לגמרי בסביבה של גופים אחרים

שמואל רכטמן:  בנק ישראל, שהוא טיפה יותר אופטימי, מדבר על 2%, וה-OECD טיפה יותר פסימי, הוא מדבר על 1

שמואל רכטמן: 5%

שמואל רכטמן:  כולם בסוף מתכתבים עם אותה סביבה

שמואל רכטמן:  בצמיחה לנפש אנחנו במינוס 0

שמואל רכטמן: 3%, כשהפער ממה שהוגש לכנסת במאי הוא 1

שמואל רכטמן: 5%, עדכון כלפי מטה

שמואל רכטמן:       אובדן ההכנסות, שזה מה שמשפיע על הגירעון, מגיע ל-36 מיליארד שקלים בהשוואה למה שצפינו קודם, מה שאומר ירידה של 1

שמואל רכטמן: 9%

ולדימיר בליאק: זה יותר גבוה ממה שהיה רשום בדוח ההפרשים

שמואל רכטמן: כן, טיפה

ולדימיר בליאק: 35 זה היה, נכון?     

שמואל רכטמן: כן

שמואל רכטמן:  צד ההוצאה גורם להגדלת הגירעון בצורה יותר משמעותית

שמואל רכטמן:  מאוד קשה לחזות מה יהיה בשנה הקרובה, אבל רובם של הסיכונים השליליים קשורים באיזו שהיא צורה למלחמה ולהשפעות שלה

שמואל רכטמן:  ככל שתימשך המלחמה יהיו השלכות משמעותיות גם על הכלכלה

שמואל רכטמן:  הנושא של השבת אמון המשקיעים גם מאוד קריטי, קשור במידה רבה למלחמה ולהחלטות

ינון אזולאי: האם השקעה של משקיעים זרים מקבלת ביטוי בתקציב?     

שמואל רכטמן: אם תשדרו אחריות והתכנסות בטווח הקצר ובטווח ארוך, תהיה לזה משמעות מאוד גדולה מבחינת המשקיעים

ינון אזולאי: לא ראינו בספר התקציב שיש איזה משהו שהוספתם

שמואל רכטמן: אני חושב ששר האוצר התייחס לזה בהיבטים של הייטק ואחרים

נאור שירי: ב-19 בפברואר לא יעבור התקציב בכנסת

נאור שירי:  מה קורה מ-19 בפברואר עד שעובר התקציב? האם הוא יוכל לקנות דיו למדפסת?     

תמר לוי בונה: מה שיקרה זה שייקבעו מסגרות חדשות לכל סעיף, קיצוץ של כ-13%

נאור שירי: זה עוד שבוע

נאור שירי:  יצאה כבר הוראה לאותו משרד?     

תמר לוי בונה:  בכל משרד יש חשב

תמר לוי בונה:  החשבים יודעים את התקרות המעודכנות

תמר לוי בונה:  יתבצע קיצוץ אוטומטי בתקרות

תמר לוי בונה:  כל חשב, בהינתן המסגרת המעודכנת שלו, יצטרך לתעדף את ההוצאות החשובות והדחופות

חמד עמאר: מה עושים אחרי שיעבור התקציב?     

תמר לוי בונה: המסגרות המעודכנות הן המסגרות האמורות בתקציב

חמד עמאר: ואז כל מה שנעשה אחרי ה-19 לחודש לא יהיה קיים

תמר לוי בונה: נכון, אם יאושר התקציב

נאור שירי: גם משרד הביטחון עושה את זה?      

אסתי פלדמן: התקציב הוא רק חלק אחד מה"פלאט" שייכנס לתוקף ב-19 בפברואר

אסתי פלדמן:  התקציב הזה מוגש יחד עם צעדים נוספים

אסתי פלדמן:  ככל שהצעדים הנוספים לא יאושרו, ה"פלאט" יהיה בגובה של אותם צעדים

שולמית אלוני: וככל שחלק מהצעדים כן יאושרו?     

אסתי פלדמן: הוא יהיה רק בחלק שלא אושר

אסתי פלדמן:  החוק אומר שהקיצוץ יהיה גובה ההפרש שייוותר

אסתי פלדמן:  כלומר, נגיע ל-19 לפברואר ונראה מה אושר, מה לא אושר וכמה אנחנו רחוקים מיעד הגירעון

ולדימיר בליאק: האם לכשיאושר התקציב נצטרך לעשות כאן התאמות למשרדים?     

תמר לוי בונה: כן, ככה זה היה בתקציב הנוסף שאישרתם ב-2023

שולמית אלוני: יש כמה צעדים שיובאו לוועדת כספים כחלק מהתכנית המאזנת

שולמית אלוני:  לא רק מיסוי רווחי הבנקים, שזה החלק שאותו רואים בתוך הצעת חוק התכנית המאזנת, יובא לכאן, גם שורה של צווים – צווי מס פחמן, העלאת מס על סיגריות, התזקיק השעווני, הדיוטי פרי

חמד עמאר: אבל אלה צווים

נאור שירי: יש גם מס על הסוכר?     

אורית פרקש הכהן: אין

חמד עמאר: הורידו את זה

נאור שירי: אני חושב שהפעם תוסיף את המס על הסוכר, כי זה בריא, זה צודק, זה נכון וזה שווה כסף

חמד עמאר: האוצר מתנגד

שולמית אלוני: חלק מהצעדים נקבעו בחקיקה, אם זה מיסוי רווחי בנקים, מיסוי מקרקעין, הצעת חוק השכירות, הצעת חוק התקציב עצמה, הצעת חוק הפחתת הגירעון

שולמית אלוני:  העמדה שלנו הייתה שאיחור הממשלה בהגשת התכנית המאזנת לא צריך לגרור פגיעה ביכולת של הכנסת לדון, לקיים דיון מעמיק ויסודי ככל שצריך

משה גפני: על הנושא של הגירעון נדון לפני התקציב פעם נוספת, ואז נשלים את הדיון בעניין הזה

יובל: אני החתן של קית' שאת תמונתו אני מחזיק

יובל:  קית' נחטף מקיבוץ כפר עזה יחד עם אשתו אביבה ששבה אלינו בעסקת השחרור

יובל:  כולכם אנשים עסוקים, ממהרים, ואני לא רוצה לגזול הרבה מזמנכם, אני רק רוצה להשמיע את קולנו, את קולו של קית' ושל שאר החטופים שנמקים בשבי חמאס

יובל:  הבוקר קמנו לבשורה מרגשת בטירוף על חילוצם של לואיס ופרננדו, ואנחנו כל כך כך מודים על זה, אבל כל בר דעת מבין ויודע שלא ניתן לבצע 134 מבצעי חילוץ הרואיים

יובל:  הזמן של האהובים שלנו שם הולך ואוזל, הם בסכנה יום יומית

יובל:  חשוב שנזכור ביום כזה שהוא גם מרגש וגם כואב כי איבדנו שניים מבנינו, שאת החטופים ניתן להחזיר בכמויות גדולות בהסכם

יובל:  הסכמים מצילים חיים

יובל:  ההסכם האחרון השיב לנו מעל 110 חטופים, כולל את חמותי היקרה

יובל:  אני פה כדי להזכיר את זה בשביל חמי ובשביל שאר החטופים שלא יכולים להשמיע את קולם

יובל:  תודה לכם

משה גפני: אנחנו מזדהים לחלוטין עם הדברים שלך

משה גפני:  אין ספק שהדבר החשוב ביותר שצריך זה להחזיר את החטופים בריאים ושלמים, את כל מי שאפשר להחזיר בצורה הזאת

משה גפני:  אנחנו אתכם, ליבנו אתכם, ואני מייחל שהחטופים יחזרו בשלום הביתה

משה גפני:  תודה רבה, הישיבה נעולה